Srbija na 38 stepeni - Vladimir Milutinović - Peščanik\nSrbija na 38 stepeni\nLeto nam se vratilo i donelo velike vrućine, ali svi rade. Trudbenici na gradilištima, službenici u kancelarijama i političari, kojima se sastavljanje vlade i razmatranje odgovornosti za izborni poraz poklopilo sa početkom leta. Koliko se vidi, oni su se svi snašli i, iako su tempo prilagodili vremenskim prilikama, negde se ipak kreću.\nMnogi su očekivali da će neuspeh Demokratske stranke na predsedničkim izborima i zatim u okupljanju parlamentarne većine, pokrenuti proces preispitivanja i utvrđivanja odgovornosti. I nije da demokrate ne rade ništa. Neko je smislio da je zgodno da za sve budu krivi „bahati i osioni“ pojedinci. Napre nije bilo jasno na koga se misli, ali onda se ispostavilo da se radi o Vuku Jeremiću, kadru DS koji se ionako sprema na duži put u Njujork, a bahat je zbog oveće sume novca koju je tražio za „promociju“ Srbije u UN. Kada su se svi uključili u priču, postalo je jasno da je povika na vuka, ma koliko sama po sebi bila opravdana, u stvari način da se poruči Tadiću da treba da dâ ostavku. Naime, ispostavilo se da bi Đilas rado preuzeo DS, ali mu trućanje o unutarstranačkoj demokratiji izgleda bezveze. On bi da lepo bude jedini kandidat i da bude izabran baš kao i svojevremeno Tadić. Drugim rečima deo DS je prelomio: za sve je kriv Jeremić, zbog bahatosti, i Tadić, što ne daje ostavku.\nTadić je pak odlučio da nastavi svoj living in denial. Po njegovom mišljenju, on je odgovoran samo za egzotične stvari: isterivanje tajkuna iz predsedništva, neobraćanje pažnje na to šta radi vlada, što nije ranije „sekao“ kadrove DS. Ni on ne kaže na koga misli, ali bi zato rado izašao na megdan Zoranu Živkoviću, računajući da bi Živković, koji nije kročio u centralu DS valjda 8 godina, bio autsajder. Još je veći problem to što se Tadić ponaša kao da je još uvek predsednik, posećuje skupove na kojima se okupljaju premijeri i predsednici regiona i aktivno delegitimizuje novog predsednika. Nastajuću koaliciju naziva „crveno-crna“ sugerišući njenu potpunu neprihvatljivost povezujući je sa komunizmom i fašizmom. Za savetnika bivšeg predsednika nemoral novog se podrazumeva, a Tadić bi trebalo da nastavi pregovore sa Kosovom kao da se ništa nije desilo.\nZa to vreme, SNS, SPS i URS uspeli su da sastave koalicioni sporazum u kome naglašavaju svoju želju da ubrzaju pregovore sa Evropskom unijom i dovedu finansije države u red. Budući premijer Ivica Dačić preuzeo je ulogu Don Kihota koji je rešio da se suprotstavi neoliberalnom konsenzusu domaće javnosti. On je jedini koji izgovara negativne rečenice o „finansijskom sektoru“. Još se nijedan ekonomista ne javlja da podrži ove stavove budućeg predsednika vlade. Ovaj položaj pruža Dačiću mogućnost da ka sebi privlači sve nezadovoljnike tranzicijom i privatizacijama, ali ga pored toga stavlja u situaciju da se njegovi predlozi ocenjuju kao populistički i besmisleni. Ova Dačićeva usamljenost na anti-neoliberalnoj strani govori o našoj možda već poslovičnoj inertnosti. Kada je krajem osamdesetih Evropa kod Berlinskog zida skrenula udesno, mi smo još 10 godina vozili levo. Sada kada i poneki političar Evrope i veliki deo javnosti i građana idu u levo, mi teramo i dalje desno. Ne možemo dovoljno brzo da promenimo pravac.\nA naša javnost se na ovim vrućinama opredelila da se najviše bavi budućnošću Demokratske stranke. Hoće li oni shvatiti gde je bila greška i šta treba da rade? Dejan Ilić je predložio da DS izabere između Đilasa, koji bi prethodno podržao Gej paradu, E-novine i Peščanik, i Zorana Živkovića koji ne mora ništa prethodno da radi. Kontekst u kome je ovaj predlog dat je otprilike ovaj: DS je dobila lekciju od belih listića, sada znaju da ne mogu da budu tako arogantni kao što su bili, pa će možda biti voljni da prihvataju primedbe. Od nove vlade ne treba ništa očekivati, sve što oni urade neće biti dobro. Ta vlada trajaće godinu ili dve dok ne udari u zid, pa se sada treba spremiti za period posle toga.\nOvaj predlog mi se ne čini realan, a mislim i da on nije u skladu sa kapacitetom koji je iza sebe ostavilo protestno glasanje. Da to vidimo preko jednog testa: zamislite da želite da promenite stanje u domaćim medijima tako što ćete zabraniti 1) monopol reklamnih agencija, 2) političarima da budu njihovi vlasnici i 3) vlasnicima da budu netransparentni preko ofšor kompanija. Da li je veća verovatnoća da će ovo uraditi DS posle 2 godine vladavine „većeg zla“ ili je verovatnije da bi to uradila sada izgledna vlada koja kao jedan od svojih ciljeva postavlja ukidanje monopola u medijima i regulisanje vlasništva u njima u skladu sa izveštajem Verice Barać? Ako sadašnju vladu tretiramo kao „apsolutno zlo“, kome ne želimo da uradi ništa dobro, kako bi se reformisani DS što pre vratio na vlast, nećemo dobiti ništa: ni reformisani DS, kome nije potrebno da se reformiše ako je alternativa „apsolutno zlo“, ni priliku za poteze koji ukidaju monopole, jer će nova vlada bez pritiska javnosti sigurno uraditi manje nego što bi mogla.\nBeli glas je trebalo da poruči ovo: nije sigurno ko je od vas veće zlo, ali nas to ni ne interesuje, mi hoćemo da vi radite ono što treba da se radi. Čak je veća verovatnoća da nešto od toga uradi ova vlada, nego da smo izabrali Tadića i Cvetkovića ponovo. Ali, da bi se bilo šta dogodilo, potrebne su promene, promene u DS, promene u SNS i SPS (URS i PUPS ćemo izostaviti), promene u javnosti.\nKada se temperatura na jesen spusti, možda ćemo biti sposobni za njih.


Srbi i brazilci zajedno jedre - Sportski portal Srbije\n„Vlatko i ja planiramo da se plasiramo u gornju polovinu tabele. Malo nas je omela činjenica da smo neočekivano ostali bez trećeg člana našeg tima Ivana Filka, koji se samo dva dana pred polazak, povredio. Želim da se zahvalim prvenstveno Vazduhoplovnom savezu Srbije, Aero klubovima „Novi Sad“, „Zrenjanin“, „Vaja“ i „Sremska Mitrovica“, koji su zajedno pomogli da se naša ekipa takmiči na ovom prvenstvu. Takođe bih istakao podršku koju smo ovde dobili brazilskih pilota sa kojima delimo kamp. Nakon svega, želim da se zahvalim Vlatkovoj supruzi Lidiji i mojoj supruzi Karin, koje su nam pružile i pružaju veliku i nezamenljivu podršku“, izjavio je Branko Stojković pilot i kapiten ekipe, koji je bio proglašen za najboljeg srpskog jedriličara u 2012. god.\nNaši piloti takmičiće se u najjačoj „20m“ klasi na ovom prvenstvu, odnosno klasi u kojoj raspon krila ne sme biti veći od 20 metara.\nJedriličarstvo je sport za izuzetno dugom istorijom u Srbiji, što govori činjenica da se ove godine održava jubilarno 60. Državno prvenstvo.


Predsednik Srbije: Na vlast se ne dolazi testerom, već izborima | Politika | Novosti.rs\nPredsednik Srbije: Na vlast se ne dolazi testerom, već izborima\nAgencije | 18. mart 2019. 11:53 > 13:50 | Komentara: 88\nPredsednik Srbije naglasio je da agresija na SRJ nije na KiM donela mir, niti društvo koje se zasniva na demokratiji, a tako ni trajnu stabilnost\n"Koji im je ovo put i Uskrs već, da oni misle da se sklanja neko silom. Možete jedino da me ubijete, jer sam ja legalno i legitimno izabran. Danas mi je legitimitet veći nego tada. Volja naroda je potrebna da se dođe na vlast", naglasio je on komentarišući jučerašnje izjave lidera opozicije.\nPročitajte još - Đilas nasrnuo na policajce u civilu (VIDEO)\n"Možete da setate koliko hoćete, ali nasilje ne može. Nemamo problem sa šetnjama. Što se nas tiče smatramo da je važno da se dijalog odigrava u parlametu, ali oni koji nisu deo parlamenta naterali one koji jesu da izađu i da na silu probaju da nešto urade. Parlament je mesto gde se razgovara. Na to smo uvek spremni", objasnio je on.\nKazao je da se ne plaši ni pritisaka, ni smrti, i da je to dokazao i u nedelju celoj Srbiji.\nUkazao je da je tek u nedelju video koliko je velika podrška građana, i koliko ne podržavaju nasilje.\n"Mi nasilje da dozvolimo nećemo", ponovio je i na najave da će ga skloniti kazao je da čeka još neku žešću akciju tokom koje mogu samo da ga ubiju, jer da beži neće, a izbori nisu zakazani za promenu vlasti.\n"Neću da bežim, jer mi je savest čista, za razliku od Jeremića i Đilasa nisam ukrao milione evra, a za razliku od Obradovića nisam fašista, već se borim protiv fašista", rekao je Vučić.\nVUČIĆ: AKO HOĆETE O RTS-U, MOŽE, ALI ONDA I O ĐILASOVIM MEDIJIMA\nVučić je ponovio da je vek spreman da razgovara da razgovara sa građanima, ali ne i sa onima koji su urušili i uništili zemlju, kao ni sa fašistima.\n"Sa građanima sam uvek spreman da razgovaram, ali ne i sa ovom trojicom iz poznatih razloga. Osim kad budem zakonom primoran na to, ukoliko bih se kandidovao sledeći put pa ponovo izabran ili posle parlamentarnih izbora, pa fašista bude izbran u parlament, da moram da ga primim na razgovor. Drugačije neću i za to sam spreman da platim političku cenu", rekao je predsednik novinarima.\n"Kažite mi šta želite. Ako ćete da govorite o RTS, hajde da otvorimo tu temu, da vidmo ko su urednici i novinari na RTS. Koga je dovela SNS. Nijednog. I ne mislim da mi je to greška. Svi urednici su podržali proteste... Ali, ako ćete da razgovarate o medijskoj sceni, onda da razgovaramo i o Đilasovim i Školakovim medijima i svemu drugom", rekao je Vučić.\nPročitajte još - Brnabić: Nisam videla da su protesti uzdrmali vlast\n"Kad su videli da je to malo drugačije, da nismo džak za udaranje, onda je su tražili ralzog samo da se udalje", dodao je predsednik.\n"To nije beznačajan broj, već veliki broj ljudi, za poštovanje, sa njima treba da se razgovara i vidi šta su njihovi zahtevi. Ali, da mislite da sa tim ili sa 10.000 ili 20.000 ljudi koje biste predstavili kao 5 miliona ljudi... Kao što je 5. oktobra 2000. bilo oko 87.000 ljudi, a ne miolion ili dva, kad je Putin bio bilo je 74.500, a ne 300.000... Ali, vole ljudi da podignu brojeve, valjda im lepše zvuči i izgleda", rekao je Vučić.\n"To je bilo - upadaj ti unutra, ja ulazim ja ovamo.. A, onda je bila borba ko će da bude agresivniji, ne bi li oduzeli Sergeju Trifunoviću deo glasova, pošto su se iznervirali kada su videli da Sergej psovkama stiče popularnost na njihov račun", rekao je Vučić.\nŠETNjA DA, NASILjE NE, DIJALOG U PARLAMENTU, TO SU NORME EU\n"Pa, to sam i ja rekao, niste mi verovali da su to evropske norme. Rekao sam: možete da šetate koliko hoćete, sve je u redu, ali nasilje ne može i to je sve što imam da kažem", rekao je Vučić novinarima.\n"Ali, oni koji nisu deo parlamenta naterali su one iz parlamenta da izađu i da nešto silom pokušaju, jer drugačije nemaju priliku za političku promociju. Dijalog treba da se odigrava u parlamentu i važno je da se to kaže", zaključio je Vučić.\nDOGODI LI SE OPET NASILjE, NEĆE BITI NEKAŽNjENO\nPREDSEDNIK Srbije Aleksandar Vučić je poručio da nasilje, ako se dogodi tokom protesta, neće biti nekažnjeno.\n"Jedino je važno da ne bude nasilja, svi koji ga počine odgovaraće", naglasio je Vučić odgovarajući na pitanja novinara.\nKaže da je u nedelju pozivao demontrante da dođu kod njega, a ne da se iživljavaju nad novinarima.\nPročitajte još - UREDNIK DRUGOG DNEVNIKA ZA "NOVOSTI": Pitao sam se - šta će biti ako uključi testeru\nVučić je rekao da ne očekuje da će se ponovo dogoditi nasilje, jer će svi koji ga počine biti kažnjeni. Dodao je da sve što se u nedelju dogodilo nije nikakvo iznenađenje.\nNa pitanje da li u događajima ima elemenata krivičnog dela, Vučić je rekao da je to pitanje za tužilaštvo i da time neće da se bavi. "Njihovo ponašanje govori o osionosti, kukavičluku i bahatosti - kada napadate onog za koga znate da iz različitih razloga neće smeti da vam odogovori i da ga još ponižavate", naveo je Vučić.\nMISLIM DA SU NAPRAVILI KATASTROFALNE GREŠKE\nALEKSANDAR Vučić izjavio je da ga više od toga zašto zapadne ambasade nisu reagovale na ono što se događalo tokom protesta u poslednja dva dana, zanima kako reaguju građani Srbije.\n"Mene najviše zanima kako će da reaguje naš narod. I video sam juče kako su ljudi reagovali", rekao je Vučić, upitan "zbog cega nijedna zapadna ambasada nije reagovala na nasilje opozicije".\n"Ali, to nema veze sa tim da ugrožavate bilo fizički integritet nekih ljudi, bilo da ugrožavate imovinu, javnu ili bilo čiju privatnu imovinu. To ne može da se toleriše", poručio je.\n"Da vidite koliko smo mi svi danas ugoženi, koliko su oni porasli, a mi pali... A, možda se iznedatite, pa vidite drugačije rezultate", rekao je Vučić.\nN1 NE BI IMAO PROGRAM DA MENE NEMA\nPREDSEDNIK Srbije Aleksandar Vučić je izjavio danas, na pitanje novinara N1 da li će se ograditi od pojedinih medija koji su preneli da je N1 pozivao na njegovo ubistvo, da nije upoznati sa tim, ali da je siguran da se to nije desilo, pošto ta televizija, kako kaže, ne bi ni imala program u Srbiji da njega nema.\n"Ja to nikad nisam video nigde", rekao je Vučić na komentar novinara N1 da su pojedini mediji objavili da je ta televizija pozivala na njegovo ubistvo i pitanje da li se ograđuje od takvih naslova ili misli da je to tako.\n"Šta se dogodilo?", zapitao je Vučić prisutne gde su se davale izjave za medije.\n"Ja vas (N1) ne gledam i pitam vas šta se desilo, ali siguran sam da se to nije dogodilo, pošto vi mene volite najviše. Bez mene ne biste imali program", dodao je Vučić.\nBEZ RAZGOVORA SA SRBIJOM ALBANCI NE MOGU NIŠTA DA URADE\nPREDSEDNIK Srbije Aleksandar Vučić naglasio je u ponedeljak da agresija na SRJ nije na Kosovu i Metohiji donela mir, niti društvo koje se zasniva na demokratiji, a tako ni trajnu stabilnost, i poručio da bez razgovora sa Srbijom Albanci ne mogu ama baš ništa da postignu.\nVučić je, otvarajući 4. Beogradski strateški dijalog „20 godina od bombardovanja Jugoslavije - pouke za evropsku bezbednost u 21. veku”, rekao da su bombe promenile stanje na Kosovu samo u tom smislu da je stvarna vlast u NATO sili, koja obezbeđuje da Albanci u Prištini adminsitrativno upravljaju Kosovom, ali nisu uklonjeni vekovni sukobi Srba i Albanaca, niti je stvoren sistem kojim se obezbeđuje trajni mir.\n"Imamo svojevrsni geto za Srbe i Albance, u kojem mogu da nastave da se mrze, uz pojačan nadzor. To je samo odlaganje i izbegavanje rešenja", podvukao je on.\nPROČITAJTE JOŠ - Stoltenberg: NATO ne planira da smanji prisustvo snaga na KiM\nVučić je kazao da se radi samo o trenutnoj pobedi, koja se silom održava 20 godina, koja ne omogućava ni Srbima, ni Albancima trajnu bezbednost, a ni mogućnost da izgade demokratsko društvo.\n''Plašim da će ostati tako, dok ne budemo svesni da je reč o našem problemu i da smo odgovorni da ga sami rešavamo. Potrebna je ta nova vrsta svesti u Beogradu i Prištini, nije potrebno ničije tutorstvo, ni sila sa strane, ako smo spremni da uradimo dobro za ljude. Neophodno je da i jedni i druge bez tutorstva shvatimo da nečija pobeda ne leži u gubitku, da je neophodno odricanje od maksimalističkih stvari. Danas nemamo takvu situaciju, imamo zahteve od Srbije da prihvati u potpunosti rezultate agresije 1999, što Srbija ne može i neće da učini. Svako ko misli da postoji pritisak kojim možete da naterate Srbiju da prihvati nešto neprihvatljivo, što bi uništilo ne samo državne i naconalne interese, već pregazilo nacionalni ponos i dostojanstvo, to je nemoguće. Ne postoji takva vrsta pritiska kojom može neko da nas primora'', poručio je on.\nVučić je kazao da je Srbija ispunila Briselski sporazum, nije uvodila takse nekome u regionu, nije donosial platformu sa maksimalističkim stavovima, i red je da oni, koji su stvarali državu Kosovo, sada svoje čedo urazume, da ga postave na racionalne noge i počnu da razmišljaju kako i na koji način da se grade mir i budućnost.\n''Bez razgovora sa Srbijom, a mi znamo šta gubimo bez razgovora, Albanci ne mogu ama baš ništa da postignu. Na žalost to danas ne vide i sav spas za sve probleme vide samo u razgovoru sa Vašingtonom, dok EU ne tertiraju gotovo nikako'', objasnio je dalje. Vučić je kazao da je ponosan kao predsednik što poslednjih pet godina otvoreno i neskriveno Srbija govori o onome što se zbivalo pre 20 godina.\n''Do pre pet godina smo se plašili sopstvene senke, pa smo ćutali što je pogodilo našu zemlju. Danas govorimo otvoreno, ne sa mržnjom, ili željom da uzvraćamo primljene udarce, već da osudimo nepravdu. Sećamo se naših žrtava'', ukazao je on. Naveo je da statistički podaci pokazuju da danas 10 puta više ljudi u svetu umire od šećerne bolesti nego od ratnih konflikata, ali da takva statistika ne može da bude uteha.\nRekao je da je teško skriti emocije, posebno kada se setimo stradale dece, jer kada se setomo male Milice ili Sanje odna je jasno da emocije nikada nećemo moćid a potisnemo. To, međutim, dodaje, ne znači da ne treba hladne glave da analiziramo ša se dogodilo 1999. I šta nam je činiti naredne dve decenije, ne samo da bi nestso slično izbegli, već da bi sačuvali svoju slobodu, suverenitet, svoju vojnu neutralnost.\n"Te 1999 godine mnogima u zapadnom svetu je bio potreban sukob sa SRJ iz različitih razloga, nekima iz internih, kao što je bio jedan od razloga donošenja odluke unutar američke adminsitracije, kako bi se dokazala puna suprimacija zapadne gemisfere. To je vreme kada posle te agresije na našu zemlju počinje da se stavra drugačiji multipolarni svet. Važno je bilo okretanje aviona Jevgenija Primakova nasred Atlantika ka Moskvi, jer je to značilo drugačije razmišljanje drugih u svetu. Danas imamo multipolarni svet u kojem su i dalje SAD ekonomski najsnažnije, ali privbližava se Kina, a vojno imamo više sila - SAD, Rusiju i Kinu, EU je ekonomska, ali ne i vojna sila", istakao je on.\nUBIJANjE NEVINE DECE-SIMBOL ZLOČINA NAD NAŠIM NARODOM\nPREDSEDNIK Srbije Aleksandar Vučić rekao je da je bombardovanje bilo teško i užasno vreme za Srbiju, a da je simbol svega toga ono što su u NATO nazivali kolateralnom štetom - odnosno, stradanje dece.\nUpitan koje bi sećanje na to vreme izdvojio, on je novinarima u Beogradu rekao:\n"Mogao bih milion stvari da izdvojim, sećanja bi navirala sat vremena, ali ono št jeste simbol i čime smo svi bili šokirani jeste ono što su oni nazivali kolateralnom štetom - ubijanje devetoro dece".\nKako je rekao, svi smo zapamtili Sanju iz Varavarina koja je bila najbolja iz matematike, i Milicu Rakić, dvogodišnje dete iz Batajnice, nevino, nikom krivo ni za šta.\n"To jeste ostao simbol strašnog zločina nad našim narodom", rekao je Vučić.\nSrbija se, kaže, danas diči svojom nezavisnošću i slobodarskom tradicijom.\n"Srbija je vojno neutralna i tako će i ostati. I uvek će se boriti da bude dovoljno jaka da samu sebe zaštiti", zaključio je on.\nNATO AGRESIJA BILA TEŽAK ZLOČIN PROTIV SRBIJE\nNATO agresija je bila težak zločin protiv male suverene zemlje, ali je srpski narod i 20 godina posle toga nepokoren, izjavio je predsednik Srbije Aleksandar Vučić na otvaranju Četvrtog Beogradskog strateškog dijaloga.\n"Srbija i srpski narod su bez obzira na to i danas nepokoreni. Danas smo u procesu sveobuhvatne nacinanle i državne konsolidacije i uveren sam u sigurnu i uspešu budućnost", naglasio je Vučić.\nSrbija je kao mala i nezavisna zemljla, kako je rekao, na udaru mnogih, jer niko ne voli neposlušne, a Srbija sama donosi odluke. Vučić je ponovio da Srbija ne želi u NATO, da Srbija nema dve različite priče i da pred svima i pred svakim govorimo isto. Kako kaže, Srbija će ostati na tom putu ma koliko pokušali da je skrenu. Ukazao je da se danas ne poštuje rezolucija SB UN 1244 i da ona na terenu ne važi.\nPROČITAJTE JOŠ - Haradinaj: Albanci nemaju zemlju za davanje\nVučić je rekao da ta rezolucija ne važi na terenu zato što su pojedine zemlje priznale nezavisnost Kosova i poručio da ako više ne važi - da probaju da je ukinu u UN. On je zahvalio Rusiji na podršci srpskom narodu na podršci pre 20 godina, kao i sada i istakao da su Srbi odani svima koji su nam u teškim trenucima pomogli.\nVučić je istakao da ne treba da se stidimo da osudimo NATO agresiju kao drugi ranije u Srbiji koji su brinuli samo o svojim foteljama. Za mene je istina prioritet, dodao je Vučić.\nSRBIJA JESTE I OSTAJE VOJNO NEUTRALNA ZEMLjA\nSRBIJA je vojno neutralna zemlja, poručio je danas predsednik Aleksandar Vučić i istakao da Srbija želi dobre odnose sa Alijansom, ali ne i članstvo u njoj.\n"Srbija je neutralna zemlja. A, siguran sam i verujem da bi NATO, koji uvek kaže da je to izbor Srbije, možda i više voleo Srbiju, nego neke druge zemlje iz regiona koje su trčale u susret Alijansi", rekao je Vučić u obraćaju na otvaranju konferencije "Dvadeset godina od bombardovanja Jugoslavije - pouke za evropsku bezbednost u 21. veku".\nPredsednik je poručio da Srbija uvek govori i ne krije da ne želi u NATO, ali da želi dobre i pristojne odnose sa Alijansom. "Srbija želi da čuva slobodnu, nezavisnost, svoje nebo i zemlju svojom, srpskom vojskom. Verujemo u snagu srpske armije", poručio je Vučić.\nOn je podsetio da je Srbija pre 20 godina preživela mnogo toga teškog da bi to mogla da zaboravi. "Naša je obaveza da oprositmo, ali da zaboravimo ne možemo nikada", podvukao je predsednik Srbije.\nOn je primetio da ni Srbija tada nije bila bezgrešna, ako i da je srpska politika mnogo toga ne uvek najpametnijeg napravila i uradila, ali da svakako ničim nije zaslužila NATO agresiju. Podvukao je da je ta agresija bila protivpravni akt, uperen protiv međunarodnog poretka, bez odluke SB UN. "Kada o tako nečemu govorimo, jasno je zašto i danas postoji tolika bol kod Srba i zašto ne razumeju zašto je to urađeno", rekao je Vučić.\nPredsednik je ukazao da je Srbija tada izgubila mnogo ljudi, civila, policajaca, dece, mostova, pruga, puteva, koje do danas nije sve obnovila, iako se ubrzano razvija.\n"Naš najvažniji cilj je ubrazni ekonomski razvoj, ali iako smanjujemo javni dug, nezaposlenost, i dalje to sve nije dovoljno da se oporavimo od posledica iz 78 groznih i teških dana", poduvkao je Vučić. Ponovio je da Srbija želi pristojne i dobre odnose sa NATO-om, ali da ne želi u Alijansu.\nOceniteDopada mi se 656 Ne dopada mi se 30


Slovenci sutra proglašavaju ADMINISTRATIVNI KRAJ EPIDEMIJE, naučnici ZABRINUTI | Happy BSC portal\nInstitut za javno zdravlje Slovenije nalazi se pred veoma teškim periodom jer treba da učini sve da spremno dočeka drugi talas epidemije virusa kovid-19, izjavio je direktor Instituta Milan Krek.\n“Ideja da je epidemija gotova je, u stvari, lažna vest”, prokomentarisao je Krek “administrativni” kraj epidemije, upozoravajući da je virus još prisutan i da bi drugi talas mogao biti čak i gori, prenosi agencija STA.\nU Sloveniji za poslednja 24 sata nije otkriven ni jedan novozaraženi od korona virusa, saopštila je slovenačka vlada, pa će, kako je najavljeno, zbog dobre epidemiološke slike, sutra uslediti i "administrativni" kraj epidemije.\nTo znači da nošenje maski u zatvorenom prostoru vise neće biti obavezno i tretirano kao kršenje zakona, već samo "preporučeno".\nPremijer Slovenije Janez Janša rekao je da je ovakvo veoma dobro epidemiološko stanje najbolje u Evropi i da njegova vlada nastavlja s popuštanjem mera.\nBroj preminulih tokom epidemije u Sloveniji je 108, dok su, prema zvaničnim podacima, ukupno potvrđena 1.473 slučaja zaraze.


Gradonačelnik Zrenjanina primio treću dozu vakcine i uputio poziv građanima da se vakcinišu - RTV Santos\nGradonačelnik Zrenjanina primio treću dozu vakcine i uputio poziv građanima da se vakcinišu\nGradonačelnik Zrenjanina Simo Salapura primio je danas treću dozu vakcine protiv korona virusa Sinofarm i pozvao sve građane, posebno one koji nisu primili prvu dozu, da se što pre vakcinišu i tako zaštite i sebe i druge.\nZajedno sa gradonačelnikom, vakcinu su danas primili Igor Tomić i Svetlana Radosavljev, mladi sa Daunovim sindromom. Gradonačelnik Salapura je dugogodišnji sportski prijatelj sa Svetlanom i Igorom, zahvaljujući karateu. Njih dvoje bili su polaznici i uspešni takmičari karate škole, koju je vodio sadašnji gradonačelnik.\nTakođe, bili su akteri još jedne važne misije za bolji život osoba sa Daunovim sindromom. Novi zajednički projekat koji ih je ujedinio je vakcinacija protiv Kovida 19. Igor i Svetlana su poželeli da upravo sa Gradonačelnikom prime svoju prvu dozu vakcine.\nPoznato je da su osobe sa Daunovim sindromom posebno podložne zaražavanju od korone, pa je na ovaj način simbolično ukazano na potrebu da se pomogne i njima.\n-Vakcinacija je najbolja zaštita od korona virusa. Na nama je da budemo odgovorni, da čuvamo svoje i živote svojih najmilijih, prokomenarisao je gradonačelnik Salapura i apelovao na sve na građane da ne čekaju, već da se vakcinišu.\nTakođe, iskoristio je priliku da se zahvali zdrastvenim radnicima koji su danas bili dežurni, lekarima dr Aleksandri Kovačević i dr Branislavi Erdeljan, medicinskim sestrama Sonji Hadžija, Dijani Božin, Jovanki Nikolić, Magdaleni Cvijić, Gordana Basarić, Mirjani Radošević, kao i pripravnicima Simoni Mađar i Anastaziai Nestrov.\nPrethodnoNajavljen prekid snabdevanja prirodnim gasom\nSledećeMinistar Nedimović posetio gazdinstvo porodice Stojanov\nSimo Salapura: Očekuje nas zamena 5 kotlova u gradskim i seoskim školama, to je ulaganje u kvalitet nastave\n18. februara 2022.\t20:06\nJavni poziv za finansijsku podršku za lečenje dece – do sada odobreno šest zahteva, ukupan iznos odobrenih sredstava 720.400 dinara\n13. februara 2022.\t16:01\nU Zrenjaninu otvorena 9. Sportska olimpijada školske omladine Vojvodine (SOŠOV)


„Živimo u svetu u kojem će Netflix platiti 100 miliona dolara da zadrži prava na seriju Prijatelji, dok su vlade najrazvijenijih država sveta sakupile samo 22 miliona dolara za zaštitu Amazonije“, napisao je jedan korisnik Twittera, a njegov su zaključak u samo nekoliko sati podelili i komantarisali brojni istomišljenici.\nFrancuski predsednik Emanuel Makron prošle nedelje je na samitu G7 najavio da su najrazvijenije industrije sveta spremne da doniraju sredstva Brazilu kojim bi se sprečilo dalje širenje požara.\nČelnici zemalja složili su se oko iznosa od 20 miliona evra, što prema mnogim građanima nije dovoljno da se naprave bitne promene za sprečavanje klimatskih promena, koje se smatraju uzrokom požara u Amazoniji, piše Novi list.\nOgorčeni građani na društvenim mrežama delili su pozamašnije iznose koji se troše na, prema njima, nebitne stvari.\nMeđu vrtoglavim ciframa koje su se ovih dana našle na društvenim mrežama bila je i informacija da je kompanija Disney kupila Lucasfilm, a time i prava za popularnu franšizu Star Wars, za čak tri milijarde dolara.


Neodgovorno sunčanje i tragovi turiranja kod spomenika u Jajincima, Foto: D. Milovanović\nNa taj nedoličan postupak na stratištu, gde je umoreno više od 80.000 Srba, Jevreja, Roma i antifašista, reagovao je Muzej žrtava genocida i od nadležnih zatražio da reaguju.\nRadnici JKP "Zelenilo Beograd," koji se staraju o ovom memorijalnom prostoru i sa kojima smo juče razgovarali u Jajincima, rekli su nam da je bahato ponašanje na ovom mestu stradanja sve učestalija i da su neki otišli toliko daleko da na humkama desetina hiljada nevinih žrtava snimaju čak i muzičke spotove. U Spomen-parku Jajinci, "Novosti" su se uverile i da ima mnogo građana koji tu izvode ljubimce, ali i videle majke čija se deca igraju na stratištu.\n- Tokom večeri ovde se okupljaju i mladi koji puštaju muziku, druže se ili turiraju na platou ispred Centralnog spomenika žrtvama fašizma, a dokaz su crni tragovi guma - rekao nam je jedan posetilac.\nNaši reporteri nisu zapazili tablu sa uputstvimaa o ponašanju na stratištu, ali natpis na ulazu u kompleks na kojem piše: "Na ovom mestu je za vreme Drugog svetskog rata (1941-1945) streljano više od 80.000 Srba, Jevreja, Roma i drugih antifašista", trebalo bi da bude jasna smernica.\n"Novosti" su i ranije ukazivale na neprimereno ponašanje nekih posetilaca Spomen-parka u Jajincima, ali ništa nije preduzeto kao da za ovu sramotu niko ne haje.\n- JKP "Zelenilo Beograd" stara se o zelenim površinama na ovom prostoru i naši zaposleni tamo su svakodnevno - kažu iz ovog preduzeća.\n- Primetili smo neadekvatno ponašanje posetilaca: pojedinci voze terenska vozila po travi, snimaju muzičke spotove, lome klupe, prave roštilj i koriste ovaj prostor kao da je bilo koji drugi park. U šumskom delu parka smo zapazili deponovani otpad.\nSekretarijat za poslove komunalne milicije, povodom objave Muzeja žrtava genocida, oglasio se saopštenjem. Kako navode, oni nisu dobili prijavu povodom nedoličnog ponašanja na ovom mestu stradanja. Oni jesu apelovali na zaposlene u Muzeju da im prijave ovakve slučajeve kako bi efikasno sankcionisali ovakve vrste prekršaja, ali i na građane da se uzdrže od ponašanja koje bi moglo da bude okarakterisano kao nepoštovanje i skrnavljenje spomenika.\nSpomen-park Jajinci nalazi se na teritoriji opštine Voždovac, a predsednica ove lokalne samouprave Ivana Tomić Ilić osudila je vandalsko ponašanje:\n- Mladima u školama treba govoriti šta se dogodilo u Jajincima i koliko je nevinih izgubilo život na tom mestu. Važno je i zbog nas i zbog budućih generacija da ne zaboravimo istoriju i da poštujemo svaku žrtvu naših predaka. Treba da nas bude sramota na pomisao da skrnavimo jedno ovako mesto - rekla je Ivana Tomić Ilić.\n"RUPE" U ZAKONU O KULTURNIM DOBRIMA\nPosle objavljivanja besprizorne fotografije i pitanja koja smo im uputili, iz Zavoda za zaštitu spomenika kulture Grada Beograda osudili su nedolično ponašanje i apelovali na građane da se sa pijetetom odnose prema spomenicima kulture, posebno prema onima koje su simbol stradanja. Ukazuju i da Zavod nema ovlašćenja da direktno sprečava ovakve pojave ili kažnjava počinioce:\n- Ne postoje jasne odredbe Zakona o kulturnim dobrima koje sankcionišu ovakve postupke i pojave, a sa druge strane kaznene odredbe predviđene aktuelnim zakonom iz 1994. godine su zanemarljive.


Za sanaciju i rekultivaciju deponije „Prelići“ 70,6 miliona dinara – Balkanekspresrb.rs\nMinistarka zaštite životne sredine u Vladi Republike Srbije Irena Vujović potpisala je danas sa gradonačelnikom Čačka Milunom Todorovićem Ugovor o sufinansiranju aktivnosti na realizaciji druge B faze projekta sanacije, zatvaranja i rekultivacije nesanitarne deponije „Prelići“.\nVujović je navela da će ugovorom koji je danas potpisan biti obezbeđena sredstva za završetak projekta u iznosu od 70,6 miliona dinara, i dodala da se očekuje da će poslednja faza radova biti završena do kraja godine.\nOna je rekla da, pored saniranja deponije „Prelići“, Čačku predstoje i drugi veliki projekti, pre svega, izgradnja postrojenja za preradu otpadnih voda za koje će planska dokumentacija biti završena do maja ove godine.\nPrema njenim rečima, izgradnja postrojenja će biti finansirana iz IPA projekta i sa razdela Ministarstva zaštite životne sredine.\nVujović je istakla da je Grad Čačak izuzetno trudi da smanji aerozagađenje i da je ta lokalna samouprava konkurisala dobrim projektom na Javni poziv Ministarstva za pošumljavanje i ozelanjavanje.\nMinistarka je ukazala i na značaj toga što je u prethodnom periodu zamenjena kotlarnica „Proleće“ u centru grada, a da su svi korisnici priključeni na gas bez ikakve nadoknade.\nTo je za svaku pohvalu i nadam se da ćemo se u narednom periodu zajedno boriti sa aerozagađenjem, ali i upravljanjem otpadom na najbolji način. Svaki primer dobre prakse ćemo pohvaliti i obići, a takođe želimo da učestvujemo u budućim projektima koji se tiču zaštite životne sredine i da ih podržimo, poručila je ona.


Momak koji je oduševio sportskog direktora crno-belih, Ivicu Ilieva, posle nešto manje od šest meseci je na izlaznim vratima Humske.\n- Kad sam saznao za ponudu Partizana, razmišljao sam jedan minut. Verujem da ću pomoći ekipi da osvaja trofeje i da napreduje u Evropi - istakao je tada Vakulko, a Iliev nije krio oduševljenje.\n- Izuzetno sam zadovoljan. Pregovori su bili zahtevni, ali smo na kraju uspeli pored mnogo zainteresovanih klubova, da budemo brži, ali i najinteresantniji - naveo je krajem januara Iliev.\nVakulko je odigrao dve zvanične utakmice u dresu Partizana, a postoji nekoliko mogućnosti za njega. Osim prodaje, možda se preseli u neki od klubova Superlige Srbije kako bi se "kalio".


Ovo je 14 godina da ova dva tenisera igraju mečeve jedan protiv drugog, a i prvi susreti su nagoveštavali da će njihovi dueli postati klasici. Prvi poen koji je "oduvao" publiku desio se još 2007. godine u Šangaju, a nakon njega je Nadal "poludeo" od radosti.\nDešavalo se da nakon neverovatne razmene udarca Novak završi na kolenima jer je mislio da poen već ima "u džepu" u Monte Karlu.\nIli da Đoković odigra kao na igrici hiruški precizno, kao što je to bilo u Montrealu:\nIli malo južnije u Majamiju u poenu za pobedu i titulu:\nMonte Karlo je neretko gledao fantastične razmene udaraca. Osnovna linija, pa "badminton" na mreži. Jednom rečju - sjajno:\nPeking je pak gledao nešto drugačiji stil tenisa, ali ne manje kvalitetan:\nPred dve godine su isto odmerili snage u večnom gradu, a tada je italijanska publika mogla da vidi ovakav poen, koji je Novak znao da proslavi!\n"Tenis blizak bogovima" vikao je jedan od komentatora kada je video ovu razmenu udaraca u Rimu:\nNajveće rivalstvo modernog tenisa iznedrilo je spektakle za masu, a ukoliko vam se i dalje gledaju ovi vanserijski poeni, pogledajte i ovaj video snimak:


Svetski poznati ruski Boljšoj teatar instalirao je LED štampač EFI Pro 32r+ roll-to-roll kompanije Electronics For Imaging, Inc.\nŠtampač će omogućiti Boljšoj teatru izradu scenskih ukrasa boljeg kvaliteta štampe i na širokom izboru materijala. Štampač je instalirala kompanija Prizmix, ovlašćeni EFI ink jet partner Rusiji.\n“EFI Pro 32r+ jedno je od najnovijih dostignuća kompanije EFI sa svestranim tehničkim karakteristikama. Kada smo čuli zahteve Boljšoj teatra u vezi sa štampom, znali smo da je EFI Pro 32r+ pravo rešenje za njih. Visoku efikasnost osigurava pouzdana platforma dizajnirana za celodnevni rad, brzine štampe do 256m2/h sa širinom medija do 320cm”, rekao je Alexey Safronov, generalni direktor kompanije PRIZMIX.\nBrza i ekonomična štampa na razne materijale\nŠtampač Pro 32r+ instaliran je u Moskvi u Umetničko-produkcijskom kompleksu Boljšoj teatra. Tu nastaju kulise za ukrašavanje pozornica, uključujući scenski linoleum, rekvizite i platna. LED tehnologija „hladnog sušenja“ smanjuje potrošnju energije i pruža mogućnost štampe na širokom spektru fleksibilnih podloga. To uključujuje i tanke medije koji ne mogu podneti toplotu potrebnu kod tradicionalnih UV ili latex štampača.\nŠtampač dolazi i sa mnoštvom opcija sa dodatnom vrednošću. Boljšoj teatar se odlučio za belu boju i Media Edge Guard koji omogućava štampu na medije s neravnim ili valovitim ivicama, poput tekstila i tapeta.\nŠtampač će teatru omogućiti vrhunski kvalitet štampe sa belom bojom uz vrlo malu potrošnju boje po kvadratnom metru zbog jedinstvenih svojstava CMYK EFI-3M SuperRange XF boja.


Lavrov sa Asadom: Situacija u Siriji relativno mirna\nSituacija u Siriji je relativno mirna i ovu tendenciju treba konsolidovati, izjavio je danas ruski ministar spoljnih poslova Sergej Lavrov nakon razgovora sa sirijskim predsednikom Bašarom el Asadom.\n- Danas smo imali duži razgovor sa sirijskim predsednikom Bašarom el Ašadom. Detaljno smo razgovarali o situaciji na terenu. Složili smo se da je situacija u Siriji sada relativno mirna i da tu tendenciju treba konsolidovati - rekao je Lavrov na konferenciji za novinare u Damasku, preneo je TASS.\nŠef ruske diplomatije je primetio da pojedini "spoljni igrači" nisu zainteresovani za stabilizaciju situacije u Siriji i traže da se podstaknu separatističke tendencije u toj zemlji.\n- U tu svrhu oni koriste jednostrane nelegitimne mere da ekonomski uguše zemlju - rekao je on.\n- Danas smo jasno i nedvosmisleno ponovili svoju posvećenost sirijskom suverenitetu, teritorijalnom integritetu i političkoj nezavisnosti - istakao je Lavrov.\nRusija i Sirija su se složile da nastave sa implementacijom ekonomskih projekata, izjavio je sirijski ministar inostranih poslova Valid Mualem posle sastanka sa Lavrovom i zamenikom ruskog premijera Jurijem Borisovom.\n- Sastanak ruske delegacije sa (sirijskim) predsednikom (Bašarom) el Asadom je bio plodan i fokusirao se na različite aspekte bilateralne saradnje...Dogovorili smo se da nastavimo sa sprovođenjem projekata na ekonomskom polju - rekao je Mualem i dodao da su dve strane razgovarale i o političkom okruženju u Siriji i bliskoistočnom regionu uopšte.\nASAD POBEDIO NA IZBORIMA U SIRIJI, opozicija tvrdi da je to bila POZORIŠNA PREDSTAVA REŽIMA\nU Rumuniji je danas registrovan najveći broj preminulih od kovid-19 - 237 osoba.\n(UŽIVO) KRKA - ZVEZDA Crveno-beli u Novom Mestu nastavljaju borbu za pol poziciju, domaćin se nada čudu za opstanak


Pored kuće u Lučanu pronađena protivpešadijska mina - Bujanovačke\nPočetna DRUŠTVO Pored kuće u Lučanu pronađena protivpešadijska mina\nBujanovac, 7. decembar 2018. -Pretraživanjem terena i uklanjanjem protivpešadijskih mina i neeksplodiranih ubojitih sredstava na 4 lokacije u bujanovačkoj opštini završen je projekat čišćenja 500.000 kvadratnih metara područja koje je sada bezbedno.\nKako nam je rečeno u opštinskom Štabu za vanredne situacije, poslednje četiri lokacije koje su pretraživane, u okviru projekta razminiranja u opštini Bujanovac, su selo Lučane i selo Dobrosin sa Topolskom mahalom i Đorđevačkim ridom.\nNa području sela Lučane pronađena je protivpešadijska mina na svega pedesetak metara od kuća i lokalnog puta, bezbedno je uklonjena, a celo područje od 73.200 kvadratnih metara očišćeno.\nNa površini od pola miliona kvadrata, obuhvaćenihprojektom čišćenja, pronađene su 24 protivpešadijske mine, 4 neeksplodirana ubojita sredstva i 1300 komada sitne municije.\nIz kategorije sumnjivih, te lokacije su prešle u bezbedne.\nPrevious PostOpštinski načelnik ljut na Bujanovačke, javnost uskraćena za informacije Next PostNedžat Behljulji, lični stav: BOLJE STO ODSTO RECIPROCITET, NEGO STO ODSTO TAKSE!


Stručnjaci prognoziraju stagnaciju cena nekretnina u 2020. - Biznis i Finansije\nHome\tVestiEkonomija\tStručnjaci prognoziraju stagnaciju cena nekretnina u 2020.\nby bifadmin 3. januara 2020.\n– Imamo dosta završenih objekata, ali struktura nekretnina nije tako povoljna za ono što se traži, a traže se manji jednosobni, jednoiposobni i dvosobni stanovi. Cene nekretnina u ovoj godini ostaće na ovom nivou, možda u zonama gde je veća potražnja bude neki manji skok ali će biti identične kao u 2019. godini – rekao je Rodić za Tanjug.\nNa Međunarodnoj konferenciji o tržištu nekretnina održnoj prošlog meseca u Beogradu rečeno je da tršiste nekretnina u Jugoistočnoj Evropi nastavlja da raste brže nego što se to očekivalo, i da je sve veća potražnja za izgradnjom modernih kancelarija i maloprodajnih objekata.\n– Ne može se očekivati pad, očekujemo jaku tražnju i nadamo se da će zbog povećane ponude cene usporiti sa rastom. Cilj je da usporimo rast cena, pa tek onda da pričamo o padu – naglasio je on.\n– Taj deo praktično postaje novi centar grada, a projekat Beograd na vodi značajan je i zbog toga da održi ravnotežu – rekao je on.\nGovoreći o tržnim centrima on je kazao da postoji mogućnost gradnje još jednog i da se navike potrošaca menjaju.\nRanije je 85% tržnih centara pripadalo trgovini, a sada se malopriodajni prostor smanjuje, a počinju da dominiraju dodatni sadržaji za zabavu i razonodu.\n– Očekivali smo usporenje rasta i pre godinu dana smo projektovali usporenje rasta, a to se nije desilo. Tržiste i dalje dinamično raste, pre svega stanogradnja i cene stambenih nekretnina. Takođe, dolazi do rasta kancelarijskog prostora, zauzetosti i renti – rekao je Nešovanović.\n– Kod nas se i dalje razvija i očekujemo da bude popunjena za godinu do dve – naveo je on i dodao da u Srbiji vlada povećana tražnja za kancelarijskim prostorom, jer se mnogi iz šireg regiona sele u našu zemlju.


Tanjug 6. avgusta 2020. 15:19\nVAŠINGTON – Specijalni predstavnik Stejt departmenta za zapadni Balkan Metju Palmer ocenio je da nedavno održani izbori u Srbiji nisu javnosti ponudili mnogo mogućnosti za izbor.\n„Zabrinuti smo zbog toga što opozicione političke partije i njihovi politički predstavnici nemaju pođednaku mogućnost pojavljivanja u medijima. Posebno se to odnosi na javnog emitera – Radioteleviziju Srbije. Želeli bismo da se dogode promene koje će omogućiti da javnost u Srbiji pred sobom ima mogućnost da bira između različitih opcija“, rekao je Palmer.\n„Zabrinuti smo i zbog percepcije selektivne primene zakona čija meta su civilno društvo i istraživački novinari. To je nešto što samo može otežati Srbiji da napreduje na svom evropskom putu. Snažno podržavamo evropsku budućnost i perspektivu Srbije i , na kraju, njeno članstvo u Evropskoj uniji. Ali, da bi se taj cilj postigao – potrebno je da se Srbija kvalifikuje za to“, rekao je on.


POVEĆAN BROJ PREKRŠAJA U SUBOTICI: Tokom 2021. godine zabeleženo oko hiljadu više predmeta\nIzvor: SrbijaDanas.com, 05.Feb.2022, 17:02\nSaobraćaj je najkritičniji.\nProšle godine Subotičani su pravili više prekršaja nego 2020. godine, a ubedljivo najviše je bilo onih iz oblasti saobraćaja. Ovo objašnjava činjenica da je Prekršajni sud u godini za nama imao u radu oko hiljadu predmeta više nego 2020.\nTokom prošle godine Prekršajni sud je u radu imao ukupno 10.800 predmeta. To je veći broj u odnosu na broj predmeta u kojima je sud postupao tokom 2020. godine kada je zaprimljeno 9.806 predmeta.\n- To znači da je u 2021. godini bila prisutna tendencija povećanja broja prekršaja u svim oblastima. Najviše podnetih zahteva za pokretanje prekršajnog postupka bilo je iz oblasti saobraćaja i oni čine oko 70 posto ukupno zapremljenih predmeta u sudu. Po broju učestalosti podnetih zahteva, ovu oblast prate prekršaji nastali zbog povrede carinskih, deviznih i poreskih propisa. Potom su tu prekršaji nastali remećenjem javnog reda i mira, te iz oblasti radnih odnosa i bezbednosti i zdravlja na radu - kaže Tanja Vladušić Rudić, predsednica Prekršajnog suda.\nOd ukupnog broja zaprimljenih zahteva za pokretanje prekršajnog postupka, odnosno od 10.800 predmeta, rešeno je 8.563 predmeta. Iz Prekršajnog suda navode da se najveći broj predmeta reši unutar jedne godine, kako navodi portal Subotica.com\nO tome svedoči činjenica da je čak u 7.741 predmetu postupak trajao do 1 godine, u 807 predmeta postupak je trajao od 1 do 2 godine, da bi u samo 15 predmeta postupak trajao od 3 do 5 godina. Duže trajanje postupka je karakteristično za carinske, devizne i poreske prekršaje gde je rok zastarelosti za vođenje prekršajnog postupka duži.\nU godini za nama Prekršajni sud je ostvario veću efikasnost u naplati kazni i nastalih troškova postupka. Ukupno je na ime izrečenih novčanih kazni i troškova postupka naplaćeno blizu 199 miliona dinara.\n- Jedan deo novčanih kazni se odnosi na kazne izrečene u prekršajnom postupku, a drugi deo na naplaćene novčane kazne koje su bile izrečene od strane organa uprave u fiksnom iznosu, a koje okrivljeni nisu isplatili u zakonskom roku od 8 dana - objašnjavaju iz Prekršajnog suda.\nDo maja prošle godine u ovom sudu je postupalo 9 sudija, kada je na upražnjena mesta izabrano još dvoje sudija.\nViše vesti o Subotici možete pogledati OVDE.


Neefikasno u Primeri, Đukiću bodovi u Pamploni - Sportske.net\nPosle pobede Espanjola u današnjem matineu, jedan gol bio je dovoljan i La Korunji za trijumf na svom terenu protiv Majorke.\nBruno Gama je bio strelac pobedonosnog gola posle pola sata igre, pa je tim sa ''Riazora'' konačno prekinuo seriju mečeva bez pobede i probio se na 15. mesto na tabeli.\nĐukićev Valjadolid večeras je ostvario četvrtu pobedu od starta sezone, i to na gostovanju ekipi Osasune u Pamploni, takođe rezultatom 1:0 (gol pogledajte OVDE).\nOvde je odluka pala u samom finišu meča, u 84. minutu, a pobedu Valjadolidu doneo je Ebert. Osam minuta pre toga, Osasuna je ostala bez isključenog Rubena, koji je dobio drugi žuti karton.\nAntonio Rukavina je ponovo odigrao svih 90 minuta u ekipi Valjadolida, što još jednom potvrđuje veliko poverenje koje bivši bek Partizana uživa kod trenera Đukića.\nProgram je nastavljen utakmicom u Granadi, gde je Bilbao kao gost slavio sa 2:1. Junak pobede Baskijaca bio je dvostruki strelac Aduriz, koji je golovima u 13. iz penala i 27. minutu doneo vođstvo gostima od 2:0. Početkom drugog poluvremena El Arabi je smanjio na 2:1, ali do kraja ekipa Granade nije uspela da stigne bar do boda.\nOvom pobedom Bilbao je prekinuo seriju od dva poraza i sada je na 14. mestu sa 11 bodova.\nKonačno, Sevilja je dočekala Levante, a ovaj meč je jedini večeras završen bez pobednika, ali i bez golova - 0:0.


Srbija i Turska za bolje odnose | OZNA - Informativni portal Republike Srpske\nHome / Region / Srbija i Turska za bolje odnose\nSrbija i Turska danas su potpisale 12 sporazuma, uključujući i onaj o slobodnoj trgovini, koji će značiti povećanje izvoza prehrambenih i poljoprivrednih proizvoda na tursko tržište.\nPredsjednik Srbije Aleksandar Vučić izjavio je u Beogradu na konferenciji za novinare nakon sastanka sa predsjednikom Turske Redžipom Tajipom Erdoganom da je trgovinska razmjena dvije zemlje na nivou od 870 miliona dolara i da se očekuje da bude povećana.\nVučić je najavio da će sutra biti potpisana još četiri u Novom Pazaru, koje je ocijenio kao važne za Srbiju i zahvalio za sve dosadašnje investicije turskih privrednika u Srbiji.\nOn je najavio da će sutra biti potpisan memorandum o razumijevanju sa grupom “Taj” koja će zaposliti 2.500 radnika u Kraljevu, u kojem je trenutno 14.380 nezaposlenih.\nVučić je rekao da je razgovarano i o infrastrukturnim projektima, o auto-putu Beograd-Sarajevo, Novi Pazar-Tutin, Tutin-Sjenica, te o infrastrukturi aerodroma.\nPredsjednik Srbije izjavio je da će u budućnosti Ankara i Beograd graditi sve bolje odnose, te potvrdio da je sa Erdoganom potpisao deklaraciju o osnivanju visokog savjeta za saradnju dvije zemlje, kao i da će svake godine biti održavan jedan sastanak, naizmjenično u Srbiji i Turskoj.\n“Srbija oseća Tursku kao prijatelja. Mi jesmo prijateljska zemlja i turskom narodu i turskoj državi. Tako smo se ponašali i tako ćemo se ponašati”, poručio je Vučić i dodao da je uvjeren da prijateljstvo Srbije i Turske može da donese još bolje rezultate.\nVučić je dodao da je razgovarano o regionalnim problemima i da postoji saglasnost o tome da su regionalna stabilnost i mir od najvišeg interesa.\n“Posebno smo razgovarali o BiH, gde sam ponovio stav Srbije o neophodnosti poštivanja teritorijalnog integriteta BiH, kao i integriteta Republike Srpske u okviru BiH”, rekao je Vučić.\nOn je dodao da je Erdoganu govorio o želji da budu uspostavljeni najbolji mogući odnosi između Srbije i BiH, kao i o želji Srbije i srpskog naroda da gradi dobre odnose sa Bošnjacima.\n“Verujem da ćemo u tom smislu imati samo podršku sa turske strane”, rekao je Vučić.\nVučić je podsjetio tursku javnost da je Srbija bila jedna od prvih zemalja čiji su zvaničnici stali u odbranu ustavnog i demokratskog poretka Turske kada je pokušan puč i vojni udar u Turskoj.\n“Srbija želi da ima čiste odnose sa državama. Kao što vi nikome ne dozvoljavate da ugrožava nezavisnost i suverenitet Turske, tako i Srbija drži do svog dostojanstva, ponosa, nezavisnosti i suverenosti”, poručio je Vučić.\nErdogan je rekao da smatra da su danas napravljeni dobri temelji za razvoj buduće saradnje dvije zemlje, te da će se odnosi Srbije i Turske još bolje razvijati i imati posebnu konotaciju.\n“Biće onih koji će se buniti protiv prijateljstva i zbližavanja Turske i Srbije, ali ako njima ostavimo odnose, gladni neće pitati njih zašto smo ostali gladni”, rekao je Erdogan.\nOn je dodao da Turska “zaista želi sa Srbijom i cijelim Balkanom da napravi korake da bi bili riješeni svi problemi na Balkanu”.\n“Na tom polju nećemo gledati šta će ko reći i šta će ko komentarisati”, poručio je Erdogan.\nGovoreći o privrednoj saradnji, Erdogan je naveo da dio turskog poslovnog svijeta obavlja poslove u Srbiji, a da je drugi dio došao danas da bi u narednom periodu mogao da traži mogućnosti za nova ulaganja i investiranje u Srbiji.\n“Obim trgovine nije na nivou na kojem mi želimo i cilj nam je da u što kraćem roku povećamo na pet milijardi dolara”, rekao je Erdogan.\nErdogan je istakao da nikada neće zaboraviti podršku Srbije u okviru borbe protiv terorističke organizacije FETO-a, te da je na tome zahvalan.\nPredhodni Mektić: Tužilaštvo se svaki dan dodvorava nekome\nNaredni Naslovne strane turskih novina\nFrancuski Mekafor otvorio fabriku u Kikindi


Dom naroda Parlamenta FBiH o zaduženju za projekte vodosnabdijevanja | Mojportal.ba\nBosna i Hercegovina • Politika 14. vanredna sjednica Doma naroda PFBiH\n9. Novembra 2017. 8:51\nOdluke o zaduženju kod međunarodnih kreditora za projekte vodosnabdijevanja u Sarajevu i Gradačcu, kao i za izgradnju regionalnog vodovoda “Plava voda”, predložene su među ostalim temama za dnevni red vanredne sjednice Doma naroda Parlamenta Federacije BiH sazvane za danas u Sarajevu.\nSve tri ove odluke odobrio je Predstavnički dom također na vanrednoj sjednici 30. oktobra, pa će postati operativne ukoliko to sutra učini i Dom naroda.\nU aktuelnom slučaju, iz Federalne vlade predložene su izmjene važećeg zakona prema kojima je dozvoljeno uzimati organe i tkiva sa umrle osobe “pod uvjetom da se darovalac za života nije protivio u pismenom obliku”.\nDelegati Doma naroda trebalo bi na današnjoj sjednici da razmotre još nekoliko zakona od kojih su većina u nacrtu. To su zakoni o koncesijama, o obrtu i srodnim djelatnostima u FBiH, kao i Nacrt zakona o izmjenama i dopunama Zakona o zaštiti od požara i vatrogastvu.\ntagoviDom naroda izdvojeno Parlament FBiH\nOtvaranje nove zgrade Ambasade BiH u Zagrebu


Bajraktari i Nimanbegu potpisali sporazum o formiranju vlasti u Ulcinju | MINA\nNaslovnicaCrna GoraBajraktari i Nimanbegu potpisali sporazum o formiranju vlasti u Ulcinju\nfoto: ZNP, Forca\nPodgorica, (MINA) – Nosilac izborne liste koalicije Za novi početak Omer Bajraktari i predsjednik Force Genci Nimanbegu potpisali su koalicioni sporazum o formiranju vlasti u Ulcinju u naredne četiri godine.\nIz koalicije Za novi početak i Force saopštili su da su uvjereni da će taj savez označiti početak ekonomskog, socijalnog, infrastrukturnog i svakog drugog preporoda Ulcinja, kao i nastavak realizacije projekata.\n“I to kompletiranje studija o luci i univerzitetu u Ulcinju koje su uvršteni u budžet, izgradnja novih hotelskih kapaciteta ekskluzivne kategorije, izgradnja mosta na Bojani i stvaranje uslova za plovnost Bojane, nastavak revitalizacije Starog grada i urbanog preporoda opštine”, kaže su u saopštenju.\nIz koalicije Za novi početak i Force rekli su da znaju da je njihova odgovornost ogromna.\n“Ali, sigurni smo da ćemo uz zajedničke ideje, vizije i posvećenost, kao i podršku Vlade i poslanika u Skupštini Crne Gore, uspjeti da u narednom četvorogodišnjem mandatu Ulcinj postane mnogo ljepše mjesto za život svih naših građana”, navodi se u saopštenju.\nIz koalicije Za novi početak i Force pozvali su stranke koje su u opoziciji na lokalnom nivou da zajedno rade, “jer je Ulcinj svih nas”.\nNavodi se da će, prema odredbama sporazuma, prve dvije godine funkciju predsjednika Opštine Ulcinj obavljati predstavnik koalicije Za novi početak, a potom predstavnik Force.\n“Skupštinom opštine Ulcinj će u prve dvije godine predsjedavati predstavnik Force, dok će predstavnik koalicije Za novi početak njome predsjedavati u preostale dvije godine mandata skupštinskog saziva”, kaže se u saopštenju.


Privrеdna komora Srbijе, zajеdno sa kompanijama, radićе na dеfinisanju programa podrškе Vladе Srbijе, usmеrеnih na razvoj visokih tеhnologija u skladu sa potrеbama privrеdе, na vеćеm uključivanju naših kompanija u rеalizaciju državnih i projеkata lokalnе samoupravе, kao i podsticanju zеlеnе gradnjе, rеkao jе Marko Čadеž.\nAtanasković jе ovom prilikom istakla da jе Ministarstvo privrеdе otvorеno za svе inicijativе i prеdlogе za unaprеđеnjе privrеdnog ambijеnta i otklanjanjе prеprеka sa kojima sе privrеdnici susrеću u svakodnеvnom poslovanju.\n“Upravo zato zajеdno sa Privrеdnom komorom Srbijе u narеdnom pеriodu organizovaćеmo posеtе privrеdnicima na lokalu, kako bismo čuli njihovе problеmе i zajеdnički pronašli rеšеnja, ali i kako bismo prеdstavili programе podrškе Ministarstva kojе ćе moći da koristе tokom ovе godinе”, rеkla jе ona.\nAtanasković jе naglasila da jе Ministarstvo privrеdе obеzbеdilo 2 milijardе dinara bеspovratnih srеdstava za čеtiri programa finansijskе podrškе.\n“Za Program podrškе malim i srеdnjim prеduzеćima za nabavku oprеmе oprеdеljеno jе 1,55 milijardi dinara, za Program podsticanja prеduzеtništva kroz razvojnе projеktе 200 miliona dinara, a za Program podsticanja razvoja prеduzеtništva kroz finansijsku podršku za počеtnikе u poslovanju 150 miliona dinara. Ovе godinе prvi put imamo i Program podsticanja razvoja prеduzеtništva kroz finansijsku podršku za žеnе i mladе, za koji smo izdvojili 100 miliona dinara”, rеkla jе ona.\nMinistarka jе objasnila da porеd programa finansijskе podrškе Ministarstvo obеzbеdilo sеt usluga kojim obеzbеđujеmo i ono što jе nеkima možda značajnijе od novca, a to su nеophodnе informacijе, bеsplatnе obukе, savеtodavnе uslugе i mеntoring.\nIzvor: Privrеdna komora Srbijе


Zemljotres u Crnoj Gori - Svet Vesti - Aktuelno|net\nZemljotres jačine 2,7 stepeni Rihterove skale registrovan je devet kilometara jugozapadno od Plužina u Crnoj Gori, uz granicu sa Republikom Srpskom. To je saopšteno iz Sektora za seizmologiju Zavoda za hidrometeorologiju i seizmologiju Crne Gore.\nSlabiji potresu Crnoj Gori, uz granicu sa Republikom Srpskom\nZemljotres jačine 2,7 stepeni Rihterove skale registrovan je danas devet kilometara jugozapadno od Plužina u Crnoj Gori, uz granicu sa Republikom Srpskom, saopšteno je iz Sektora za seizmologiju Zavoda za hidrometeorologiju i seizmologiju Crne Gore.\nSektor za seizmologiju u Crnoj Gori u 18:25 registrovao zemljotres jačine 2,7 stepeni Rihterove skale sa epicentrom na devet kilometara jugozapadno od Plužina.\nSlabiji potres kod Plužina u Crnoj Gori\nZemljotres jačine 2,7 stepeni Rihterove skale registrovan je devet kilometara jugozapadno od Plužina u Crnoj Gori, uz granicu sa Republikom Srpskom, saopšteno je iz Sektora za seizmologiju Zavoda za hidrometeorologiju i seizmologiju Crne Gore.\nSlabiji zemljotres kod Plužina u Crnoj Gori, uz granicu sa Republikom Srpskom\nZemljotres jačine 2,7 stepeni Rihterove skale registrovan je devet kilometara jugozapadno od Plužina u Crnoj Gori, uz granicu sa Republikom Srpskom


May 19, 2020 Izbori 2020, Niš, Niška inicijativa, Obaveštenja, Srđan Nonić\nNiška inicijativa donela je nakon dužeg perioda razmišljanja odluku da učestvuje na predstojećim lokalnim izborima koji će biti održani 21. juna.\nPrikupljanje potpisa građana otpočelo je danas u toku podneva na Bulevaru Nemanjića u lokalu 36 unutar Zone 3, o čemu je detaljno javnost obavestio odbornik Niške inicijative, Srđan Nonić.\nKako je naveo u videu koji je objavio na stranici Niške inicijative na Fejsbuku, u prethodnih nekoliko godina ime Niška inicijativa postalo je brend za institucionalnu i vaninstitucionalnu borbu u našem gradu, te pozvao građane da podrže ovu ideju tako što će doći i dati potpis.\nNeretko se tokom prethodnih nekoliko godina dešavalo da nakon snimka, apela ili prozivke nadležnih institucija u Nišu putem Fejsbuk strane ili sajta određeni problem koji je prikazan bude ubrzo i rešen ili razmatran, bilo da se radi o krpljenju udarnih rupa, košenja trave u parkovima ili nekog ozbiljnijeg problema poput zagađenja vazduha.\nUkazivali smo na različite propuste, kršenja zakona, oštećivanja gradskog budžeta i nekog od opštinskih, suprotstavljali se bahatim funkcionerima i njihovim izbegavanjem davanja odgovora građanima time što smo ih čekali na radnom mestu i postavljali pitanja koja interesuju javnost.\nZajedno sa gradskim odborom Nove stranke u Nišu sproveli smo akciju zamene banera sa likom predsednika SNS-a Aleksandra Vučića onim sa likom uzbunjivača Aleksandra Obradovića na nadvožnjaku kod Malče.\nOtkrili smo nezakonito poslovanje Komunalne milicije u Nišu u više navrata, pisali o spaljivanju dokumentacije dobijene od Direkcije za javni prevoz, poredili primanja šefova ove organizacione jedinice u gradu i načelniku Milanu Đorđeviću koji je istovremeno boravio na Aljasci i primao punu platu kao da je prisutan na poslu.\nKoristili smo postojanje našeg sajta da istražimo i objavimo neke od sada već prepoznatljivih priča – kupovini džipa od 100 000 evra u Niškoj Banji koja se sada nalazi pod istragom Kriminalističke policije, odborniku SNS-a koji je tokom Uskrsa pretukao svog komšiju, mini hidrocentralama na Nišavi i najskupljem poslovanju u istoriji grada u vidu javno-privatnog partnerstva za javni prevoz koji će građane koštati preko 10 milijardi dinara.\nBavili smo se i kršenjem prava radnika tokom vanrednog stanja, najpre u kompaniji Jura i njenoj ćerci firmi Šinvonu kao i austrijskom Cumtobelu, a prenosili smo i iskustva građana sa disfunkcionalnim zdravstvenim sistemom u Nišu, od kojih je poslednji intervju sa Aleksandrom Božinovićem koji je izlečen od koronavirusa.\nŠef odborničke grupe Niška inicijativa, Srđan Nonić protestovao je u više navrata ispred kabineta Gradonačelnika tokom vanrednog stanja, tražeći najpre da se javnosti dostave realne informacije o virusu COVID-19 a kasnije i protiv mera gradskog štaba za vanredne situacije.\nSve ovo samo je deo naših aktivnosti i akcija koje smo organizovali kao predstavnici građana u niškoj Skupštini.\nSmatramo da smo u najvećoj meri opravdali poverenje koje su nam građani dali na prethodnim izborima i želimo da nastavimo sa borbom i u narednom periodu.\nZbog svega navedenog potrebna nam je vaša pomoć i podrška, zato pozivamo sve građane Niša koji su upoznati sa radom našeg pokreta i koji isti podržavaju da narednih dana dođu i pruže podršku time što će dati potpis za kandidaturu na predstojećim lokalnim izborima.\nPozivamo vas da do kraja nedelje dođete u Zonu 3, lokal 36 i svojim potpisom podržite listu Niške inicijative kako bismo i u budućnosti mogli da se u našem prepoznatljivom stilu zahvalimo što postoje svim onima koji rade protiv građana.\nMay 21, 2020 Niška Inicijativa


U Orašcu obeležena godišnjica Prvog srpskog ustanka i Dan državnosti, premijer Đinđić poručio\nNovi Ustav dovršiće\nmisiju naših predaka\nNećemo izneveriti one koji su preddva veka poveli Srbiju u Evropu\nARANĐELOVAC - Dan državnosti i godišnjica Prvog srpskog ustanka svečano je obeležena u Orašcu kraj Aranđelovca u Marićevića jaruzi u prisustvu brojnih gostiju iz republike i zemlje, među kojima su bili dr Zoran Đinđić i Aleksandar Karađorđević, prestolonaslednik.\nPrisutnima - potomcima ustanika, diplomatskom koru, predstavnicima društvenog i političkog života Šumadije, Srbije i čitave zemlje obratio se dr Zoran Đinđić:\n- Na ovom mestu, pre dva veka počela je istorija moderne srpske državnosti. Kao svaka prava i velika istorija i naša je bila teška i bolna, jer je bila istorija borbe za slobodu. Međutim, na isti ovaj dan, samo 30 godina kasnije, obeležavamo i početak srpske ustavnosti i nije ni malo slučajno da govorim o jednom istorijskom, ispravnom instiktu srpskog naroda, da je želja za slobodu i vlastitu državu pala u istu tačku kada i pokušaj da ta država dobije i svoj ustav. Naši preci su želeli da to bude uređena država, da u toj državi vlast bude kontrolisana, da ta država na pravima građana, na ravnopravnosti, na zaštiti privatne svojine i privatnosti ljudi i već u prvom kratkotrajnom ustavu sadržano je i ono što je i obaveza i ideja svih potonjih slobodarskih ustava u Srbiji - rekao je u Marićevića jaruzi Đinđić.\nSvečanost u Topoli\nSvečanom akademijom i premijerom dokumentarnog filma "Šuma ti je mati", reditelja Đorđa Kadijevića i scenariste Milovana Vitezovića, Topola je obeležila 198. godišnjicu Prvog srpskog ustanka. "Danas smo u Topoli ponosni što naša deca odrastaju slobodno na kamenim razvalinama Karađorđevog grada, venčavaju se i krste u Karađorđevoj crkvi, što znaju i prstom pokazuju Karađorđev konak", rekao je na svečanosti predsednik Skupštine opštine Topola Miomir Tadić.\n- I danas i u godini kada je na našem političkom dnevnom redu novi ustav Srbije, mi moramo da se vratimo na te temelje, na ono što je u našoj tradiciji najvrednije. Naša današnja situacija nije toliko dramatična, ali po nečemu možda je i slična, i mi danas se borimo za slobodu, i mi tražimo temelje svoje ustavnosti. Danas, srećom ta borba za slobodu i borba za oslobađanje predrasuda, posle nekoliko decenija ideološkog mraka mi moramo da se oslobodimo, oplodimo svoj duh, da oslobodimo svoju istoriju, svoju tradiciju, da ono što je bilo kao zdravo korenje zatrpamo, da ga pustimo da ih njega izniknu mladice, da ponovo naš narod živi u skladu sa samim sobom, ne u skladu sa nametnutim idejama i ideologijama, nego u skladu sa svojim sposobnostima, sa svojim željama, talentima, a oni su brojni.\nNaš zadatak je da tu slobodu koju imamo krunišemo jednim ustavom koji će dovršiti misiju naših predaka, a to je moderna srpska država - evropska, građanska, slobodna. Po onome što je pre dva veka na ovom mestu započeto, sadržana je velika obaveza i inspiracija. Ja sam siguran da mi možemo da tu veliku obavezu ponesemo i da nećemo izneveriti one koji su pre dva veka krenuli u istorijsku misiju vraćanja srpskog naroda na evropsku scenu.\nPrisutnima se obratio i prestolonaslednik Aleksandar Karađorđević koji je između ostalog rekao da je Orašac rodno mesto moderne Srbije, a Sretenje njen rođendan i najsrećniji dan njene novije istorije. Posle pet vekova ropstva Srbija se na ovom mestu srela sa sobom, slobodom i svetom.\n- Ona se vraća na ovo mesto među narodima koje je davno izborila, a nedavno izgubila. Na ovaj slavni dan hoću da podsetim da je to slavno mesto među narodima Srbija izborila predvođena i mojim precima - rekao je Aleksandar Karađorđević.\nDodeljena je nagrada "Odzivi Filipu Višnjiću" Milovanu Danojliću za rodoljubivo pesnišvo. Izveden je scenski prikaz "Iz ledene jaruge" po tekstu Danka Popovića uz učešće dramskih umetnika iz Beograda i hora Sremske eparhije i vokalne grupe "Moba". Visoki gosti posetili su u popodnevnim časovima Mauzolej na Oplencu.\nPredsedništvo DOS-a u utorak o radu oba parlamenata\nStvara se i treći blok unutar DOS-a\nĐukanović informisao DPS o sastanku sa Solanom\nSAD još jednom ponovile: Za Crnu Goru u SRJ\nČović podržao zahteve Mitrovčana\nMitrovički Srbi nastavljaju protest\nŠtajner: Slede razgovori s kosovskim liderima\nRasim Ljajić: Bošnjacima odgovara opstanak federacije\nĐinđić u Orašcu poručio: Novi Ustav dovršiće misiju naših predaka\nĐinđić u Kragujevcu: Odbrana Miloševića politički neodgovorna


Panel diskusija „Re-thinking o solidarnosti i volonterizmu“\n/Panel diskusija „Re-thinking o solidarnosti i volonterizmu“\nU okviru projekta ROUTE WB6, koji sprovodi ADP-Zid u partnerstvu sa organizacijama: Mladi istraživači Srbije, Youth Cultural Center iz Makedonije, Lens sa Kosova, Institut za razvoj mladih Cult iz Bosne i Hercegovine i Beyond Barriers iz Albanije, gdje je koordinator projekta RYCO - Regionalna kancelarija za saradnju mladih, dana 16.12.2020.g. održana je panel diskusija „Re-thinking o solidarnosti i volonterizmu“.\nU okviru projekta ROUTE WB6, realizovana su tri treninga, posvećena kreiranju programa volonterskih razmjena u zemljama Zapadanog Balkana, sa ciljem podsticanja interkulturalnog dijaloga, povezivanja i razvoja kapaciteta mladih ljudi. Koordinatorka školskog kluba, nastavnica Jelena Vlahović imala je čast da bude u radnoj grupi kreatora ovog novog programa za mlade, a danas je, kao panelista u okviru teme „Prepoznavanje značaja volontiranja i umrežavanja u zajednici“, istakla važnost projekta „V-za volonterizam“, u koordinaciji ADP-Zid, kojim su se pokrenuli instrumenti za poboljšanje rada postojećih, ali i iniciralo osnivanje i pokretanje rada novih srednjoškolskih volonterskih klubova. Kao još jedan veoma značajan rezultat projekta „V-za volonterizam“ je i pokretanje Mreže volonterskih klubova srednjih škola, čiji je član i naš volonterski klub, od decembra 2019.g.\nU okviru diskusije o načinima povezivanja sa lokalnom zajednicom, motivaciji i razumijevanju mladih o volontiranju, zašto je i koliko važno volontiranje za jednog srednjoškolca, nastavnica Vlahović je predstavila rad školskog kluba u poslednjih 10 godina, kreativnost naših učenika, svesrdnu pomoć i razumijevanje uprave škole za volonterizam mladih ljudi. Tokom izlaganja o aktivnostima u prethodnom periodu, istaknut je i rad nastavnice Marte Nikolić, u okviru ACES programa i projekta „Volontiranje-izgradnja mostova u društvu“(šk.2011/12.g.), kada je projekat dobio i drugu nagradu ADP-Zid-a.\nS obzirom na situaciju vezanu za uticaj pandemije na mlade i njihov volonterski rad, nastavnica je istakla volontersko angažovanje pojedinih članova kluba, koji su osmislili online vršnjačku pomoć u edukaciji, putem viber-a i instagram-a. Naime, pojedini naši članovi/ce se bolje snalaze sa matematikom, računovodstvom, engleskim, njemačkim i drugim modulima, te svojim vršnjacima, koristeći dječiji riječnik, na prijemčiv način približavaju gradivo, motivišu i sebe i njih da uče i da se na jedinstveni način bore s ovom dramatičnom situacijom koju je uzrokovala pandemija.\nKao lajt motiv ove diskusije, ali možemo slobodno reći i današnjeg panela, mogla bi se uzeti izjava nastavnice Vlahović: „...Volonterizam ne trebamo shvatiti kao rad za drugoga, rad bez novčane nadoknade, angažovanje da bi pokazali da smo dobri ljudi. Ne. Volonterizam trebamo shvatiti i prigrliti kao način života.“


Cilj veća inkluzija osoba sa invaliditetom – NovostiDana.rs\nBEOGRAD – Umrežavanje organizacija koje se bave pitanjima osoba sa invaliditetom i sa mentalnim poteškoćama, kao i saradnja sa relevantnim institucijama u cilju veće socijalne inkluzije glavni su zaključci Regionalne konferencije o aktivnim socijalnim politikama i procesima socijalne inkluzije u zemljama IPA zapadnog Balkana, koja je održana 21. i 22. septembra u Beogradu.\nU uvodnom pozdravu, predsednik Karitasa Srbije, beogradski nadbiskup Stanislav Hočevar naglasio je da je glavni zadatak Karitasa promovisanje dostojanstva svake ljudske ličnosti, kao i solidarnosti, koja je upisana u čitavo stvorenje. „Želimo da ovde gde je u prošlosti bilo mnogo konflikata sada bude mnogo solidarnosti. Imamo snagu za saradnju na regionalnom nivou.“, istakao je Hočevar.\nPredstavnik Ministarstva zdravlja, državni sekretar Ferenc Vicko govorio je o dugotrajnoj saradnji ovog Ministarstva i Karitasa, kao i o radu Karitasa na području mentalnog zdravlja, kroz humanitarne aktivnosti i nabavku opreme za bolnice od devedesetih godina, različite projekte, kampanje i posebno značajan trenutak potpisivanja Memoranduma o saradnji ovog Ministarstva i Karitasa.\nDarko Tot, nacionalni koordinator Karitasa Srbije predstavio je projekat SOCIETIES, koji obuhvata 16 organizacija partnera iz IPA zemalja regiona, kao i iz Italije i Bugarske, koji su uključeni kako bi podelili svoja iskustva, a podržalo ga je šest ministarstva i veći broj institucija zemalja u regionu koji su saradnici na projektu.\nCilj je da se kroz ovaj projekat u regionu oformi jaka mreža koja će se baviti socijalnom inkluzijom osoba sa invaliditetom i mentalnim poteškoćama.\nTokom konferencije predstavljeni su rezultati istraživanja koje je sprovedeno u prvih šest meseci ovog projekta.\nIzvršeno je mapiranje organizacija civilnog društva u zemljama regiona, koje se bave pitanjima osoba sa invaliditetom i mentalnog zdravlja, podeljena su dva upitnika i organizovano pet fokus grupa.\nKroz ove aktivnosti prikupljene su informacije o 171 organizaciji civilnog društva, a sprovedena je i kvalitativna analiza socijalnog sistema u ovim zemljama.\nNajveći problemi sa kojima se suočavaju osobe sa invaliditetom i sa mentalnim smetanjama u regionu su arhitektonske barijere (za osobe sa invaliditetom), velika nezaposlenost, nedostatak profesionalne formacije prilagođene njihovim mogućnostima i potrebama, diskriminacija i izolacija.\nIstaknuto je da iako postoje zakoni koji se bave ovim pitanjima u praksi se događa da oni nisu dovoljno primenjeni, što onemogućava potpuno uključivanje u društvo.\nPredstavnici organizacija civilnog društva iz Srbije su kao probleme takođe istakli neodgovarajuće finansiranje i planiranje resursa (mnoge nove usluge se finansiraju bez plana održivosti), nedostatak finansiranja na lokalnom nivou, kao i činjenicu da postojeći resursi ne prate potrebe korisnika.\nAngel Gjorev iz Karitasa Bugarske je predstavio proces tranzicije koji je ova zemlja prošla u konkretnim oblastima na svom putu ka članstvu u EU i primeni tih standarda.\nOvaj događaj je organizovao Karitas Srbije uz podršku Ministarstva zdravlja Republike Srbije u okviru projekta SOCIETIES (Support Of CSOs ln Empowering Tećnical Skills, lnclusion of people with disabilties and EU standards in South East Europe), koji finansira Evropska unija.


Objavljeno 10.02.2017. u 16h\nMešovita ekipa Vojne akademije i gimnazije je u velikoj sali Kulturnog centra Zrenjanin, održala promociju vojnog poziva u sklopu sveobuhvatnih priprema za kvalitetnu i pravovremenu realizaciju konkursa za prijem kandidata iz građanstva u Srednju stručnu vojnu školu, Vojnu gimnaziju, Vojnu akademiju i Medicinski fakultet VMA, u školskoj 2017/2018. godini.\nNačelnik odseka za pitanje kadeta i slušalaca, potpukovnik Uroš Domazet je istakao, da cilj ovih prezentacija jeste, da se budući kandidati što bolje upoznaju sa uslovima koje Ministarstvo odbrane njima nudi.\n-U pitanju su uslovi obezbeđivanja studiranja na budžetu, smeštaj u internatu, kvalitena ishrana, uniforma, besplatna literatura, udžbenici i mesečno stipendiranje u iznosu od 9000 do 15.000 dinara, u zavisnosti od prosečne ocene. Po završetku studiranja, dobijaju se diplome po akreditovanim studijskim programima, koji su pristupni u našoj zemlji i u svetu, nakon čega postoji mogućnost sigurnog i stalnog zaposlenja – rekao nam je potpukovnik.\nDa bi kandidati, učenici, koji završe osnovnu ili srednju školu, uspešno konkurisali, moraju da ispune opšte i posebne uslove, koji se mogu naći na sajtu Ministartva odbrane Republike Srbije.\nKadetkinja treće godine na studijskom programu javnih finansija, Maša Ilić iz Kaća je za naš portal izjavila, da je zadovoljna dosadašnjim boravkom na Vojnoj akademiji, i da su ispiti i ceo nastavni program veoma kvalitetni i poučni. Ona je na kraju dodala da nakon završetka školovanja, želi da se zaposli u finansijskoj službi.\nPromociji su, zajedno sa roditeljima, prisustvovali učenici završnih razreda osnovnih i srednjih škola sa područja Srednjobanatskog upravnog okruga.\nTagovi:Vesti Zrenjanin, vojni poziv\nSa prednostima vojnog poziva upoznato 250 učenika


Režim saobraćaja - Blic Online\nTrase linija BG voza koje saobraćaju od Batajnice do Krnjače i nazad privremeno će biti izmenjene, poručuju iz "Srbija voza".\nIzmenjen režim tramvajskih linija na Novom Beogradu\nZbog radova na tramvajskoj kontaktnoj mreži, na raskrsnicama Bulevar Mihajla Pupina/Milentija Popovića, Milentija Popovića/Bulevar Milutina Milankovića i Antifašističke borbe/Jurija Gagarina, u smeru ka Bloku 45, danas se menja režim rada gradskih linija.\nBLOKADA GRADA I NAREDNOG VIKENDA Potez od Slavije do Terazija biće zatvoren zbog OVOGA\nZatvaranje centralnih ulica u Beogradu u mesecu za nama stupalo je na snagu svakog vikenda zbog različitih manifestacija, a sitacija će se, po svemu sudeći, ponoviti i u predstojeću subotu kada je najavljeno održavanje Rolerijade.\nPUTNICIMA SE NE PIŠE DOBRO Gužve u BG vozu potrajaće i u naredne DVE I PO GODINE\nVelike gužve su od kraja jula postale svakodnevna slika BG voza na liniji od Batajnice do Ovče, a tako će biti i naredne dve i po godine!\nIzmena režima saobraćaja na deonici Pirot - Tropša\nJavno preduzeće Putevi Srbije obaveštava da je na snazi izmena režima saobraćaja na državnom putu I B reda broj 39, deonica Pirot - Tropša.\nSANACIJA Izmena režima saobraćaja kod Bubanj potoka\nNa deonici Bubanj potok - petlja "Umčari" će, zbog sanacije kolovoza, biti izmenjen režim saobraćaja na autoputu od Beograda ka Nišu, saopštilo je Javno preduzeće "Putevi Srbije".\nIzmena režima saobraćaja u Bulevaru vojvode Bojovića zbog koncerta Bilija Ajdola\nRežim saobraćaja u Bulevaru vojvode Bojovića biće izmenjen od 25. juna u 17 časova do 26. juna u 2 časa zbog održavanja koncerta pevača Bilija Ajdola.\nLitija u čast Spasovdana sutra menja režim saobraćaja\nLiturgijom u Vaznesenjskoj crkvi i litijom glavnim gradskim ulicama koje će predvoditi patrijarh srpski Irinej, sutra će biti obeležena slava grada Beograda - Spasovdan. Liturgija će početi u 9.00 časova, a početak litije zakazan je za 11.30 uz zvona u svim gradskim i prigradskim crkvama. Tokom litije, koja se održava u čast krsne slave grada sutra će na snazi će biti posebna organizacija saobraćaja.\nPonovo izmene saobraćaja u okviru petlje „Radnička”\nZbog radova u Bulevaru Vojvode Mišića od sutra će biti izmenen režim saobraćaja na petlji "Radnička". Vozila će iz centra ka Obrenovcu biti preusmereni na suprotni deo puta, a potom preko dve trake južnog vijadukta. Ovakav režim trajaće naredne dve nedelje.\nZa saobraćaj zatvoren deo Ulice Živka Davidovića\nZbog radova na instalacijama toplovoda, za saobraćaj će do 5. avgusta biti zatvoren deo Ulice Živka Davidovića, od Bulevara kralja Aleksandra do Ulice majke Kujundžića.\nZatvara se deo Bulevara vojvode Bojovića zbog Bajaginog koncerta\nZbog održavanja koncerta grupe „Bajaga i instruktori” od subote, 22. juna, od 18 časova do nedelje, 23. juna, do 2 časa na Kalemegdanu (Donji grad) za saobraćaj je zatvoren Bulevar vojvode Bojovića, od raskrsnice Bulevar vojvode Bojovića – Dunavska do ulaska na parkiralište „Beton hale”.\nIzmene režima saobraćaja zbog radova u Radničkoj\nZbog radova na bušenju šipova u Radničkoj ulici do srede, 27. marta, u 4 sata za saobraćaj će biti zatvoren podvožnjak u ovoj ulici.\nProdužen privremeni režim rada tramvajskih linija 7, 9 i 13\nNa deonici između Ulice Jurija Gagarina i Bulevara Milutina Milankovića i dalje važi privremeni režim rada tramvaja na linijama 7, 9 i 13. Taj režim će važiti do 15. oktobra.\nPoseban režim ulaska na groblja za Zadušnice\nNa Zadušnice će i ove godine važiti poseban režim saobraćaja na gradskim grobljima.\nZbog litije danas od 11 do 14 sati posebna organizacija saobraćaja\nTokom litije, koja se održava u čast krsne slave Beograda Vaznesenja Hristovog, danas će na snazi biti posebna organizacija saobraćaja, saopštio je Sekretarijat za saobraćaj. Od 11 do 14 časova, kako litija bude prolazila, pojedine deonice će se zatvarati i potom otvarati za saobraćaj.\nI ove godine na Zadušnice će važiti poseban režim saobraćaja na gradskim grobljima. Tako će u subotu, 18. februara, kapije za ulazak motornih vozila na otvorenim grobljima Nova Bežanija, Zbeg i Orlovača biti otvorene od 14 do 17 časova, a narednog dana od 7 do 17 časova.\nRadovi na Gazeli menjaju režim saobraćaja\nZbog radova na mostu „Gazela” od sutra u osam sati do utorka u osam sati, biće izmenjen režim saobraćaja.\nObustava saobraćaja preko Beške u četvrtak\n"Putevi Srbije" saopštili su danas da se zbog radova na mostu preko Dunava kod Beške, na autoputu E-75, nastavlja potpuna obustava saobraćaja i u četvrtak, 18. avgusta, i to od devet do 10.30 sati i od 13 do 14.30.\nOd jutros otvorene četiri trake na Gazeli\nOd jutros u četiri sata, na Gazeli su ponovo otvorene četiri trake za saobraćaj.\nPoseban režim ulaska vozila na groblja na Zadušnice\nJavno-komunalno preduzeće "Pogrebne usluge" saopštilo je da će zbog Mitrovdanskih zadušnica, danas i sutra, važiti poseban režim ulaska vozila na sva groblja, osim na Lešće.\nIzmena režima saobraćaja u vreme maratona\nU vreme održavanja 23. beogradskog maratona, u nedelju, 18. aprila, biće izmenjen režim saobraćaja na pojedinim deonicama, saopštilo je danas Sekretarijat za saobraćaj.\nKamioni ne mogu preko Gazele\nTeretni saobraćaj juče je zatvoren na Gazeli i u pravcu ka Nišu zbog bezbednosti na mostu dok ne počne njegova rekonstrukcija. Tako su kamioni teži od 3,5 tone u potpunosti usmereni van grada odnosno na obilaznicu Ostružnica.\n"NISAM VIŠE IMAO GDE DA SE UBODEM" Jeziva ispovest u kojoj je Igor Pervić do detalja opisao dane u PAKLU DROGE


Podrška dobrim inicijativama – Obilježen Međunarodni dan planina - Općina Banovići\n12. Decembra 2018. Sanela Ikanović\t153 Views 0 Comments\nOpćina Banovići danas je podržala manifestaciju kojom je obilježen 11. decembar, Međunarodni dan planina, u organizaciji učenika i nastavnika Mješovite srednje škole „Banovići“ i Ekološkog saveza „Eko-zeleni“ Tuzlanskog kantona.\nMSŠ „Banovići ovu manifestaciju održava svake godine kako bi utjecala na svijest, prije svega svojih učenika, o važnosti planina za život.\n– Svake godine obilježavamo Dan planina i trudimo se da ovaj dan obilježimo na najbolji mogući način, čak i izvođenjem nastave u prirodi. Nedavno smo imali čas na području planine Konjuh, a danas smo upoznali učenike o potrebi za očuvanjem naših planina, – kazao je direktor MSŠ „Banovići“ Ćazim Mešanović i dodao da je važno da učenici znaju šta planine pružaju i na koji način to prirodno okruženje je ugroženo, kao i kako ga sačuvati.\nInicijativa mladih ljudi garant boljeg očuvanja planina\nMeđunarodni dan planina proglasila je opća skupština UN-a 11. decembra 2003. godine, nakon što je ukazano na potrebu stalnog ukazivanja na veliki značaj planina i održivog razvoja okoline za očuvanje kvalitetnog života stanovništva. Njen značaj podržava lokalna zajednica na svom nivou i u okviru svojih nadležnosti\n– Trudimo se da što bolje očuvamo planine jer su nam one garant borbe protiv naglih klimatskih promjena, da imamo čist vazduh, a samim tim su nam garancija zdrave i pitke vode, – kazao je Adem Mostarlić, pomoćnik Općinskog načelnika te dodao da je današnja manifestacija potekla od mladih ljudi garancija zaštite planine Konjuh i šireg prirodnog okruženja.\nOvo je jedan od brojih međunarodnih datuma koji se tradicionalno obilježava u okviru ekološkog kalendara aktivnosti Ekološkog saveza „Eko-zeleni“ TK.\n– Mi kroz ovu akciju želimo da damo doprinos za očuvanje planine Konjuh, za unapređenje kvaliteta biodiverziteta, za unapređenje i implemmentaciju Zaštićenog pejzaža Konjuh jer u narednom periodu on treba da postane eko-turistička destinacija za Zapadni Balkan, istakao je predsjednik Ekološkog saveza Muhamed Omerović.\nObilježavanjem Dana planina ukazuje se dodatna potreba na razvijanje interesovanja mladih za boravak u prirodi jer iz prirode dobijamo kisik kao osnovu za život. Pored toga planine su dom za 25% biljnih i životinjskih vrsta ali i svakog 10. čovjeka planete.\n[fusion_gallery image_ids=”4595,4596,4597,4598,4599,4600” layout=”” picture_size=”fixed” columns=”” column_spacing=”10” gallery_masonry_grid_ratio=”” gallery_masonry_width_double=”” hover_type=”zoomin” lightbox=”yes” lightbox_content=”titles” bordersize=”” bordercolor=”” border_radius=”” hide_on_mobile=”small-visibility,medium-visibility,large-visibility” class=”” id=””][/fusion_gallery]\n← Načelnik postigao dogovor sa Sindikalnom organizacijom\nJedinstvenim softverom će se objediniti podaci o katastru komunalnih uređaja →


Romi u Srbiji izloženi sistemskoj diskriminaciji - Dijalog.net\nNaslovna Vesti Srbija Romi u Srbiji izloženi sistemskoj diskriminaciji\nBeograd, 22. maj 2018. – Sistemska segregacija i diskriminacija Roma je i dalje česta pojava, a oni često uskraćivanje sopstvenih prava prihvataju kao normalno, ocenjeno je na predstavljaju izveštaja nevladine organizacije Sivil rajts difenders (Civil Rights Defenders) o životu Roma u Srbiji.\nU izveštaju se navodi da se zločini iz mržnje prema Romima u Srbiji ne procesuiraju, da veliki broj njih nema osnovna dokumenta, da su diskriminisani na tržištu rada i u sistemu obrazovanja, i da su u pogledu stanovanja, zdravstva i pristupa pravdi u "daleko goroj situaciji".\n"Romi su jedna od tri najdiskriminisanije zajednice u Srbiji, a slična je situacija i u susedstvu. Iako je urađeno mnogo toga dobrog i napredak postoji, ne čini se da je učinjeno dovoljno za poboljšanje njihovog položaja… ili umanjenje segregacije", rekao je Miletić.\n"Postoje indikacije da će se pitanje diskriminacije ponovo popeti na lestvici prioriteta EU, a izveštaj Evropskog parlamenta na veoma jasan i oštar način govori o stanju njihovih ljudskih prava u regionu", rekla je stručnjakinja Regionalnog saveta za saradnju (RCC) Aleksandra Bojadijeva.\n"Osnovni problem je kako naše sudstvo ostvaruje pristup pravdi… a ako građani nisu upoznati sa svojim pravima ona kao i da ne postoje", rekla je i dodala da institucije moraju da počnu da oblikuju propise namenjene najranjivijim grupama stanovništva.\nIzveštaj "Obruč anticiganizma: Romi u Srbiji" je izradio tim organizacije Sivil rajts difenders i sadrži informacije o položaju Roma u Srbiji u različitim oblastima života, uključujući zapošljavanje, obrazovanje, stanovanje, pristup pravdi, lična dokumenta, zdravstvenu zaštitu, bezbednost, traženje azila i prinudni povratak, prenosi Euractiv.\nOznakeCivil Rights Defendersdiskriminacijaizveštajromska zajednica\nPrethodno Berlinska katedrala postala dom za oko 30.000 pčela\nSledeće Četiri i po miliona evra za preduzetnike, mikro i mala preduzeća kroz novi program za lokalni razvoj – EU PRO\nTop Tags vladavina prava mediji konkurs Vlada Republike Srbije Civilno društvo mladi Evropska komisija Evropska unija OCD Društvo lokalna samouprava ljudska prava istraživanje evropske integracije Srbija i Evropska unija


Autovesti, Tata sve ambicioznija\nVaša lokacija: Naslovna strana » Zanimljivosti » Tata sve ambicioznija\nTata sve ambicioznija\nIndijci ulaze u svet hibrida\nIndijski gigant Tata Motors, nakon što je lansirao najjeftiniji auto na svetu i kupio Jaguar i Land Rover, nastavlja da zadovoljava svoje apetite, ali ovog puta želi da osvoji nagradu na takmičenju nazvanom Automotive X Prize.\nReč je o takmičenju sa nagradnim fondom od 10 miliona dolara, na kojem se učesnici nadmeću u proizvodnji što ekonomičnijeg vozila u nekoliko kategorija.\nVelika imena u auto industriji se uglavnom drže podalje, ali Tata želi da pokaže da se ne plaši ni ulaska u segment hibrida, pošto će učestvovati upravo sa dva hibridna automobila.\nPrvi se bori u klasi vozila koja mogu da prime četiri ili više putnika, dok drugi mora da preveze dva ili više, pri čemu je minimalna autonomija 160 i 320 kilometara.\nSvi učesnici, inače, moraju biti u stanju da započnu serijsku proizvodnju i prodaju svojih automobila, a u trci će biti i Tesla Roadster.


ZSO moguća tema narednog susreta Tačija i Vučića\nFormiranje Zajednice opština sa srpskom većinom na Kosovu (ZSO) će najverovatnije biti tema rasprave u narednoj rundi političkog dijaloga između Srbije i Kosova, izjavili su za Radio Slobodna Evropa dobro obavešteni izvori u Briselu.\nPredsednici Kosova i Srbije, Hašim Tači i Aleksandar Vučić će se ponovo sastati početkom septembra čime će obeležiti početak intenzivne faze u pregovorima koji bi trebalo da se okonačaju postizanjem sporazuma o sveobuhvatnoj normalizaciji odnosa između Beograda i Prištine. Susreti predsednika imaju za cilj, definisanje takozvane “zajedničke osnove za međusobni konsenzus” ali prema najavama ovaj put će se na stolu naći i tema ZSO.\nIzvori RSE su istakli da je briselska strana “pokazala razumevanje” na propuštanje utvrđenih vremenskih rokova o radu na statutu ZSO od strane zvanične Prištine, koji je trebalo da bude završen početkom avgusta. Prema navodima evropskih zvaničnika, Kosovska strana je dala do znanja da joj je potrebno više vremena da završi obavezu oko izrade statuta ZSO.\n“Kada menadžerski tim zvanično obavesti EU o statusu svog rada, to će se razmatrati na sledećem sastanku na visokom nivou u Briselu. Mi razumemo da je posao još uvek u toku”, izjavila je Maja Kocijančič, portparolka Federike Mogerini visoke predstavnice EU za zajedničku spoljnu politiku i bezbednost.\nZvaničnici EU priznaju da su najviše fokusirani na pronalaženje kompromisa u postizanju sporazuma kojim bi došlo do sveobuhvatne normalizcije odnosa između Beograda i Prištine. Međutim, istovremeno je za njih važno da se ne zaborave obaveze oko implementacije sporazuma koji su postignuti u okviru dijaloga. “Sve što je dogovoreno mora da se sprovede i od toga će zavisiti napredak svake zemlje na evropskom putu”, izjavila je Kocijnančić.\nProces implementacije već postignutih dogovora se odvija u okviru tehničkog dijaloga, tj paralelno sa angažovanjima dvojice predsednika u postizanju kompromisa oko istorijskog sporazuma. Međutim, evropski zvaničnici nagoveštavaju da se ne isključuje mogućnost da “neki elementi od ovih dogovora budu i deo sporazuma dvojice predsednika o sveobuhvatnoj normalizaciji odnosa između Kosova i Srbije”.


EHO: Ulica nije i ne sme biti dom nijednom detetu | Autonomija\nDeca se bave prosjačenjem, čuvaju mesta na parkinzima, peru prozore automobila, sakupljanjem sekundarnih sirovina, dok hranu uglavnom traže po kontejnerima\nEkumenska humanitarna organizacija (EHO) iz Novog Sada upozorila je danas da na ulicama ovog grada oko 16 odsto dece, koja su uključena u rad na ulici, radi po ceo dan i nema određeno vreme kada je na ulici.\nPodaci iz Istraživanja o rasporostranjenosti fenomena dece ulice za Grad Novi Sad, koje je EHO sproveo u tri neformalna nehigijenska naselja i u lokalnim ulicama u gradu, pokazali su i da 18,3 odsto dece provede manje od tri sata na ulici, da 19,2 odsto dece na ulici radi od tri do pet sati dnevno, kako i da ima 6,7 odsto dece koja na ulicama provode vise od šest sati dnevno.\nOvo istraživanje je u istom periodu od maja do avgusta 2016. godine sprovedeno i u Beogradu, kao i u Bosni i Hercegovini, Albaniji i Crnoj Gori, a u korpus istraživanja u Novom Sadu ušlo je 103 porodice – 55 porodica iz Velikog rita, 18 iz Adica, 16 porodica iz Bangladeša, a 14 porodica je iz drugih delova grada.\nIstraživač EHO Nemanja Vranešević rekao je na konferenciji za novinare da se deca uključena u rad na ulici uglavnom bave prosjačenjem, čuvaju prazna mesta na parkinzima, peru prozore automobila na semaforima, a deo njih se bavi i sakupljanjem sekundarnih sirovina, dok hranu uglavnom traže po kontejnerima.\nPrema rečima Vraneševića, zabrinjavajuć je podatak i taj da 27,9 odsto koja rade na ulicama, to rade sami, bez nadzora roditelja ili staratelja, što povećava rizik da postanu žrtve nasilja, trgovine ljudima, kao i seksualne, radne i ekonomske eksploatacije.\nPredstavnica Pokrajinskog ombudsmana Ankica Dragin, rekla je da je ova institucija 2011. godine sprovela istraživanje Dečje prosjačenje u Vojvodini, te da su tada istaknuti sistemski problemi, poput činjenice da sistem ne prepoznaje decu ulice kao posebnu kategoriju ili društveno ranjivu decu, a prosjačenje spada u „remećenje javnog reda i mira“.\nPrema rečima Tatjane Vidović iz organizacije EHO, od 2011. godine i istraživanja Pokrajinskog ombudsmana, pa do danas, ipak je došlo do određenih pomaka u pozitivnom smeru, iako situacija još uvek nije rešena u korist dece do kraja.\n„Ministarstvo radi na ovom problemu, usklađeni su domaći dokumenti sa međunarodnim, grad Novi Sad je pokrenuo Svratista za decu ulice… Nadamo se da će tokom 2017. godine biti novih zakonskih propisa, izmena postojeće regulative, dopune zakona i da smo na putu da prepoznamo slabosti društva u kojem živimo“, rekla je pkoordinatorka projekta EHO Tijana Vidović.\nTokom proteklog vikenda EHO je na ulicama Novog Sada i u pojedinim ugostiteljskim objektima, organizovao uličnu akciju „Ulica nije i ne sme biti dom nijednom detetu“ kao deo regionalne kampanje koja ima za cilj da građanima skrene pažnju na ove probleme. Celokupnu kampanju je podržala Regionalna mreža za decu uključenu u život ili u rad na ulici, kao i organizacija Save the Children.


Rock Trezor: Iron Butterfly\nPRIČA SA AMERIČKE ZAPADNE OBALE\nStory of Iron Butterfly\nHard-rok grupa Iron Butterfly ili Gvozdeni Leptir osnovana je 1966. godine u San Dijegu, u prvoj postavi su bili lider grupe Dag Ingl pevač i klavijaturista, Džeri Penrod bas-gitara, bubnjar Ron Buši, gitarista Deni Vejs i pevač Deril De Louč. Ubrzo se grupa preseljava u Los Andjeles gde često svira po klubovima i na turnejama sa grupama Doors i Jefferson Airplane.\nPrvim albumom pod nazivom Heavy, koji je objavljen 1968. godine, grupa Iron Butterfly je skrenula pažnju svojom varijantom psihodeličnog hard-roka zapadne američke obale, zasnovanu na neoklasičnom-istočnjačkom zvuku orgulja, snažnoj ritam sekciji, opijajućim i jakim gitarskim rifovima i solažama.\nPosle prvog albuma Deril De Louč, Džeri Penrod i Deni Vejs napuštaju grupu, a umesto njih dolaze basista Li Dorman i odlični gitarista Erik Braun.\nOhrabreni uspehom prvog albuma, Iron Butterfly iste 1968. godine, šokiraju svet svojim drugim albumom In-A-Gadda-Da-Vida i otvaraju novo poglavlje u rok-muzici. Album In-A-Gadda-Da-Vida je kamen medjaš rok-muzike kasnih šezdesetih godina, remek-delo koje je postavilo gornje granice, do danas je prodat u preko 30 miliona primeraka, naslovna numera u trajanju od 17 minuta je jedna od najboljih i najvažnijih rok-pesama ikada snimljenih.\nU istoj postavi, sledeće 1969. godine, grupa Iron Butterfly izdaje svoj novi album Ball, koji se po inerciji takodje prodavao u milionskim tiražima. Album Ball je bio ambiciozan album sa melodičnijim pesmama nego na prethodna dva albuma. Ušao je na Top 5 listu albuma u Americi.\nPosle niza uspešnih nastupa, sledeće 1970. godine, grupa Iron Butterfly objavljuje koncertni album Live, na kojem producent Ričard Podolor nije uspeo da prenese na ploču svu uzbudljivost njihovih nastupa, a posebno nije na pravi način obradio gitarošku svirku, zbog čega gitarista Erik Braun nezadovoljan napušta grupu.\nUmesto Erika Brauna, u grupu Iron Butterfly dolaze dvojica gitarista Majk Pinera i Lari Rino Rajnhart, u toj novoj postavi iste 1970. godine objavljuju novi album Metamorphosis, sa još jednom dugom temom, pesmom Butterfly Blue koja traje 14 minuta.\nAlbum Metamorphosis je, prema ocenama kritičara, prilično zbrkana i konfuzna kolekcija muzike jedne grupe, koja je posle odlaska gitariste Erika Brauna delovala prilično dezintegrisano, uprkos tome što su njega zamenila dvojica jako dobrih gitarista, ali koji nisu imali njegovu karizmu, pa grupa Iron Butterfly posle albuma Metamorphosis prestaje sa radom.\nPosle 5 godina, gitarista Erik Braun i bubnjar iz zlatnog doba grupe Iron Butterfly Ron Buši, okupljaju novu postavu sa klavijaturistom Hauardom Rajcesom i basistom Filom Kramerom i u produkciji Denija Randela 1975. godine, objavljuju album Scorching Beaty.\nOsnovu ovog albuma čini čvrsta gitaristička svirka Erika Brauna, ali je očigledno nedostajao zvuk neoklasičnih orgulja Daga Ingla, pošto Hauard Rajces nije taj tip klavijaturiste, više koristi električni klavir, pa iako na albumu Scorching Beaty ima par solidnih pesama, prošao je prilično nezapaženo.\nU grupu Iron Butterfly dolazi novi klavijaturista Bil De Martinez sa kojim gitarista Erik Braun pokušava da obnovi prepoznatljivi zvuk sa kraja šezdesetih godina i naredne 1976. godine sa dodatkom duvača i grupe ženskih pratećih vokala izlazi album Sun and Steel.\nMedjutim, ni ovaj album kao ni prethodni nije privukao neku naročitu pažnju i grupa Iron Butterfly se definitivno raspala.\nObjavljeno je nekoliko kompilacija od kojih je najbolja Light and Heavy iz 1993. godine, a 1995. godine je objavljeno luksuzno reizdanje njihovog antologijskog albuma In-A-Gadda-Da-Vida.\nKrajem devedesetih godina, dugogodišnji članovi basista Li Dorman i bubnjar Ron Buši okupljaju novu postavu grupe Iron Butterfly u kojoj su još klavijaturista Martin Geršvic i gitarista našeg porekla Čarli Marinković.\nPostava se održala do današnjih dana, često sviraju po raznim festivalima, klubovima i drugim tezgama i nemaju ambiciju da rade na novom materijalu, tako da je još uvek ploča Sun and Steel iz daleke 1976. godine, njihov poslednji studijski album.\nUpravo je u toku njihova američka turneja.\nZavršavamo priču sa američke zapadne obale...\nPriču o Gvozdenom Leptiru...\nMožda će posle američke turneje preći preko bare u Evropu...\nMožda će svratiti i do Beograda...\nDa zasviraju In-A-Gadda-Da-Vida...\nDo tada, slušajte njihove ploče i čitajte Pravdu…\nОбјавио miroslav milošević у 04:12


Prava i obaveze po osnovu radnog odnosa i van radnog odnosa - Institut za ekonomsku diplomatiju\nAktuelne obuke i radionice / Prava i obaveze po osnovu radnog odnosa i van radnog odnosa\nMesto i vreme održavanja:Zemun, nastavna sala Instituta (Pregrevica 168), 15. maj 2020. od 10 do 16h\nPredavač:Ekspert Inspektorata za rad RS (detalji na stranici)\nKotizacija i popusti:9.500 (+PDV); informacija o popustima na stranici\nPrava i obaveze po osnovu radnog odnosa i van radnog odnosa\nEkspert Inspektorata za rad RS\nPRIVREMENI I POVREMENI POSLOVI, UGOVOR O DELU, UGOVOR O DOPUNSKOM RADU, UGOVOR O STRUČNOM OSPOSOBLJAVANJU/USAVRŠAVANJU, UGOVOR O RADU… I DRUGA PRAVA IZ RADNOG I VAN RADNOG ODNOSA\nU oblasti radnog prava vrši se učestalo inoviranje propisa, kako Zakona o radu, tako i drugih propisa kojima se uređuju prava i obaveze u oblasti rada (Zakon o agencijskom zapošljavanju, Zakon o finansijskoj podršci porodici sa decom, Zakon o sprečavanju zlostavljanja na radu, Zakon o zaštiti uzbunjivača, kao i zakona kojima se uređuju druge oblasti a koji u sebi sadrže odredbe iz oblasti rada, kao što su Zakon o osnovama sistema obrazovanja, Zakon o zdravstvenoj zaštiti i drugi).\nPored zakona u pravnom sistemu, veoma bitan izvor prava je autonomno pravo – kolektivni ugovori, zaključeni kako za teritoriju, tako i za grane privrede ili društvene delatnosti, a koje imaju jednaku snagu kao i zakoni.\nPonekad je teško snaći se u velikom broju propisa, te je cilj seminara da se poslodavci i drugi zainteresovani upoznaju sa pozitivnim propisima kao i praksom inspekcije rada, koja ove propise primenjuje.\nKroz ova zakonska rešenja vodiće vas inspektorka u Inspektoratu za rad Republike Srbije.\nUgovor o radu (vrste, ograničenja)\nOdmori i odsustva, kao pravo iz radnog odnosa\nZarade, naknade zarada, kao pravo iz radnog odnosa\nUgovoro privremenim i povremenim poslovima preko omladinske ili studentske zadruge


Nikolić: Hvala Rusiji za pomoć za izgradnju Hrama Svetog Save – mojKontakt portal – Radio Televizija Kontakt\nDo 2019. biće završene prva i druga faza na izradi mozaika u Hramu Svetog Save u Beogradu, kada se obilježava 800 godina autokefalnosti Srpske pravoslavne crkve, saopšteno je danas poslije susreta Nikolića sa direktorkom ruske federalne agencije “Rosotrudničestvo” LJubov Nikolajevnom Glebovom.\nGlebova zadužena je da direktno vodi izradu mozaika u Hramu Svetog Save. Nikolić je tokom današnjeg susreta istakao da mu je veoma drago što je Glebovu imenovao predsjednik Rusije Vladimir Putin jer to najbolje garantuje da će posao biti efikasno obavljen.\nGlebova je rekla da je juče imala priliku da se na licu mjesta upozna sa dinamikom radova na izgradnji Hrama Svetog Save i obavijestila Nikolića da su sa ruske strane već imenovana sva odgovorna lica za realizaciju izrade mozaika, saopšteno je iz Predsjedništva Srbije.\nOna je istakla da će ruska kompanija “Gaspromnjeft” donirati četiri miliona evra za radove na Hramu.


Zapadni Balkan ostaje čvrsto usidren u procesu EU integracije | EUME\nNaslovnica Press info Press Pregovori o pristupanju Zapadni Balkan ostaje čvrsto usidren u procesu EU integracije\nZapadni Balkan ostaje čvrsto usidren u procesu EU integracije\nPotpredsjednik Vlade i ministar vanjskih poslova i evropskih integracija Igor Lukšić učestvovao je danas na sastanku ministara vanjskih poslova u okviru Brdo procesa, koji je održan u Ljubljani.\nSastanak je otvorio predsjednik Slovenije Borut Pahor, a tokom prvog dijela radne sesije govorili su i potpredsjednik Vlade i ministar vanjskih poslova Slovenije Karl Erjevec i ministar vanjskih poslova Francuske Loren Fabius a prisutnima se takođe obratio i komesar EU za proširenje i susjednu politiku Johanes Han.\nU fokusu sastanka bila su pitanja vezana za dalje jačanje regionalne saradnje, sa osvrtom na konkretne projekte naročito u kontekstu Berlinskog procesa, kao i osnaživanje bezbjednosti i stabilnosti evropskog susjedstva.\nNa sastanku je usvojena i zajednička deklaracija kojom se snažno potvrđuje da region Zapadnog Balkana ostaje čvrsto usidren u procesu EU integracije, kojem dodatno doprinosi sadržajna i kontinuirna saradnja među državama regiona u različitim oblastima.\nMinistri vanjskih poslova zemalja regiona saglasili su se da fokus u narednom periodu prirodno ostaje na jačanju infratsrukturne povezanosti kao preduslova bržeg ekonomskog razvoja i, u tom kontekstu, razmatrali buduće korake u pravcu pune implementacije zajedničkih napora ka definisanju jedinstvene liste prioritetnih projekata koji će doprinijeti boljem i kvalitetnijem povezivanju unutar regiona, a zatim i regiona s EU.\nTokom sastanka je bilo riječi i o projektima u oblasti saniranja posljedica nedavnih poplava koje su zadesile region kao i perspektivi jačanja i sprovođenja omladinskih politika te sveukupnom razvoju regiona Zapadnog Balkana.\nSastanku su prisustvovali i ministri vanjskih poslova Bosne i Hrcegovine, Kosova, Makedonije, Italije i Srbije.\nZajednički je ocijenjeno da je saradnja među zemljama regiona veoma sadržajna i doprinosi uspješnosti procesa evropske integracije a u razgovorima je bilo riječi i o aktuelnoj perspektivi regiona i budućim pravcima i mehanizmima unaprjeđenja, kako bilateralnih odnosa, tako i sveukupne regionalne saradnje.


Dva pouzdana načina\n06.04.2015. - 16:42h 11:08h Autor: Yumama.com\nNestrpljivi ste da otkrijete kog je pola mališan koji će uskoro ući u vaš život? Evo u kojim nedeljama trudnoće i na koji način je sve moguće utvrditi pol bebe...\nDr Elizabet Prajor, saradnica sajta Parents.com, ističe da je jedno od najčešćih pitanja trudnica upravo ovo - u kom periodu svojih trudnoća će konačno moći da saznaju hoće li im se pridružiti dečak ili devojčica.\nKako objašnjava, većina pacijentkinja pol može da otkrije između osamnaeste i dvadesete nedelje trudnoće, i to uz pomoć ultrazvučnog pregleda. Međutim, nije u slučaju svake trudnoće moguće saznati kog je beba pola na ovaj način (zbog različitih detetovih položaja), pa se neki roditelji služe alternativnim metodama, prenosi Yumama.com.\nNajčešći snovi trudnica i njihova značenja!


Period od ideje do završetka realizacije projekta naziva se životni ciklus projekta. U tom vremenu projekat prolazi kroz mnoge faze. Faze razvoja projekta i napredovanja, treba da budu jasno definisane radi kvalitetnijeg praćenja i upravljanja projektom.\nMožemo jasno izdiferencirati četiri osnovne faze:\nNa slici 3. prikazan je životni ciklus instalacije kompjutera. I na ovom primeru potvrđuju se prethodne postavke da u pojedinim fazama 5, 9 i 10 dolazi do podudarnosti aktivnosti. Naravno, postoje specifičnosti, koje su karakteristika svakog tipa projekta i svakog projekta pojedinačno. U primeru instalacije kompjutera karakteristično je da se proces obuke i implementacije potpuno podudaraju.U ovom slučaju faza obuke je duža, jer su zahtevi daleko složeniji, a sa obukom se počinje još pre nego što se kompjuterska tehnologija koristi. Razlog tome je jer se u vremenu od šest meseci kompjuteri usavršavaju i menjaju se gotovo čitave generacije. To vreme je u začecima informacione tehnologije iznosilo oko 10 godina.\nU uslovima kada se promene dešavaju u sve kraćem vremenu, a skokovi u napretku tehnologije bivaju sve veći, ostaje mnogo manje vremena za obuku i njenu primenu. Iz ovog sledi logičan zaključak: da bi informaciona tehnologija bila maksimalno iskorišćena potrebno je da obuka počne blagovremeno, u cilju što boljeg iskorišćavanja u raspoloživom vremenu.